Pravila Diskusione grupe "pčela", sa preporukom osnivača\nSvakome ko smatra da su dole navedena pravila preoštra ili neprihvatljiva preporučuje da se ne učlanjava i time će se izbeći nepotrebna nerazumevanja ili konfrotacije.\nUčlanjavanje u grupu "pčela" ne treba shvatati kao nešto formalno i obavezno, vec naprotiv, kao priključenje jednoj posebnoj grupi pojedinaca dobre volje, pozitivne energije i iskrene želje za komunikacijom i saradnjom.\nSvakome ko nije u stanju da tako pristupi grupi savetuje se da ne bude član. I u slučaju da nije član grupe, sva eventualna pitanja koja bude imao, molbe i dr. može uputiti osnivaču grupe na lični email, od koga će sigurno dobiti odgovor, a ako bude želeo, osnivač grupe ili neki drugi član grupe mogu proslediti njegovo pitanje na grupu i kasnije mu poslati odgovore. Takođe, jednom godišnje se pravi pregled diskusija sa grupe i osim na Yahoo sajtu grupe, objavljuje se i svima je dostupan na sajtu pcela.co.yu.\nNi u jednoj grupi nije poželjno da članovi budu samo pasivni primaoci poruka jer tada osnivanje grupe nema smisla. Ako želite da se tako odnosite prema grupi, savetujemo Vam da se ne učlanjavate.\nImate mogućnost da izaberete i neke druge grupe sa područja Srbije i bivše YU (kao i grupe iz sveta, na drugim jezicima), a linkove za neke od njih dajemo na strani o diskusionim grupama. Članstvo u grupi "pčela" svakako ne podrazumeva da ne možete biti član i neke druge grupe i obrnuto.\nNastojte da se grupama ne obraćate formalno ili neiskreno, a na tome posebno insistiramo na grupi "pčela". To znači da ne šaljete duple - istovetne poruke na više grupa (jak razlog za tu preporuku može biti i samo to što je mnogo članova istovremeno učlanjeno u više grupa), da se ne obraćate samo sa željom da nešto dobijete i odete, da budete na jednoj grupi samo pasivni a na drugoj aktivni i sl.\nIako su mnoge grupe osnivane navodno sa ciljem da se na njima vode diskusije na neke posebne teme, skoro bez izuzetaka su se svele na to da se obavlja najrazličitija i najšira komunikacija. Ne možemo ulaziti u tu problematiku, niti to ima smisla, ali potrebno je da budete svesni toga da uključivanjem u više grupa još više i neminovno ulazite i u problematiku međuljudskih (i međugrupnih) odnosa (i u pozitivnom i negativnom smislu) i da i hteli to ili ne, imate i sopstvenu odgovornost za postojanje i rad tih grupa.\nPRAVILA diskusione grupe "pčela"\nDiskusiona grupa "pčela" je nemoderisana grupa, što znači da se poruke poslate na grupu automatski preko Yahoo servera prosleđuju svim članovima.\nCilj ove grupe je da ostvari razmenu informacija i iskustava, kolegijalni i prijateljski dijalog i saradnju po svim pitanjima vezanim za pčelarstvo i srodne oblasti. Dozvoljena je komunikacija i po drugim osnovama i oblastima, ali u razumnoj meri i kao deo komunikacije vezane za pčelarstvo.\nPredstavljanje grupi posle učlanjavanja je obavezno a kasnije slanje poruka nije. Svi članovi grupe koji se nisu predstavili dužni su da to učine. Preporučuje se da se ne bude samo pasivan član, jer se kroz direktnu komunikaciju sa drugim članovima ostvaruje mnogo veća lična dobrobit.\nPrilikom predstavljanja treba o sebi napisati neke najosnovnije podatke a ne samo pozivati se na ranije poruke, svoj sajt ili slično. Posle dužih pauza u javljanju na grupu poželjno je ponovo se kratko predstaviti. Uobičajeno je međusobno obraćanje članova grupe sa "ti", skoro bez razlika na godine, pa nećete pogrešiti ako tako činite. Takođe, nema nikakve potrebe za formalnim obraćanjem titulama ili sa "gospodin", "gospođa" i sl.\nPošto će se na grupu povremeno slati spiskovi članova sa njihovim email adresama i osnovnim ličnim podacima, u cilju boljeg upoznavanja kao i omogućavanja saradnje i komunikacije i van okvira grupe, od članova se traži da bar jednom u svom predstavljanju daju i nešto detaljnije podatke (ime i prezime, mesto boravka, mesto pčelinjaka, približan broj i tip košnica, ako želi može dati i broj telefona i druge podatke)\nDiskusiona grupa"pčela", kako sama reč kaže, služi za diskusiju i ne može da bude nikakva "škola pčelarstva za početnike" i nikome od članova se ne može nametati obaveza da preko grupe drži predavanja o osnovama pčelarstva. To nikako ne znači da ne treba ili se ne smeju postavljati pitanja iz osnova pčelarstva. Treba izbegavati pitanja "Recite mi šta sve znate o tome i tome..." već biti što konkretniji i uložiti što više energije u postavljanje pitanja. Niko nema obavezu da odgovara na nečije poruke na grupi ali se pod normalnom komunikacijom podrazumeva da makar najkraće odgovori ako bude direktno zamoljen.\nNa grupu ne treba upućivati lične poruke pojedinim njenim članovima koje ne mogu biti od interesa i drugima. Lične poruke treba slati direktno onom kome su namenjene a ne slanjem Reply na poruku sa grupe. E-mail adresu člana grupe mozemo lako saznati klikom miša na poruku koja nas zanima, zatim desnim tasterom, pa izborom opcije "Properties".\nU slucaju da član grupe prekrši osnovne principe na kojima je grupa zasnovana, osnivač grupe će mu se u direktnoj poruci mimo grupe obratiti sa ciljem da se takve situacije prevaziđu.\nOsnivač grupe, koji ujedno povremeno vrši posao neke vrste moderatora (pošto grupa nije moderisana) na sebe preuzima obavezu i odgovornost da grupu vodi što je moguće ispravnije i pravednije i treba računati na to da će nastupati sa pozitivnom energijom i sa dozom umerene tolerancije i da ce njegov cilj biti za dobrobit grupe i njenih ćlanova.\nUkoliko član grupe ne prihvati primedbe osnivača koje osnivač smatra bitnim ili posle diskusije sa njim nastavi sa neprihvatljivim ponašanjem, osnivač ga može odmah isključiti sa grupe.\nIsključenje iz grupe za blaže prekršaje može biti vremenski ograničeno na 3 ili 6 meseci, a za ozbiljnije, ono je trajno. O proceni prekršaja odlučuje osnivač grupe, odnosno moderator.\nPovremeno, svakih godinu dana ili u dužim periodima, i dalje će se vršiti produženje članstva u smislu da će se od članova tražiti da se izjasne o svom daljem članstvu u grupi, čime će se omogućavati da se iz grupe izađu oni koji to ne žele ili im nije mnogo stalo do članstva.\nPod prekršajem na grupi podrazumeva se ružno, uvredljivo, necivilizovano obraćanje ostalim članovima grupe, namerno širenje neistinitih i lažnih informacija, igranje sa poluistinama, širenje netrpeljivosti bilo da se odnosi na članove grupe ili izvan nje, lažno predstavljanje, namerno izazivanje ostalih članova, namerne dvosmislene izjave u negativnom kontekstu, "peckanje", namerno stvaranje loše atmosfere na grupi i slično.\nPod prekršajem se mogu podrazumevati i drugi oblici ponašanja, kao i situacije koje ne podležu lakom definisanju, za koje osnivač grupe (moderator) ocene da je neprihvatljivo. Potcenjivanje grupe i njenih članova, jako neiskren odnos prema grupi i osnivaču takodje mogu biti dovoljan razlog za isključenje.\nKorišćenje grupe prevashodno radi ostvarenja nekih ličnih ciljeva: reklame, materijalene ili druge koristi, kao i ciljeva i koristi drugih osoba izvan grupe, a sve u negativnom kontekstu, nije prihvatljivo za članstvo u grupi.\nU prekršaje ni u kom slučaju ne spada povremeno oglašavanje, kao i promocija svog rada ili rada neke druge osobe, što je poželjno ali u razumnoj meri. Dozvoljeno je i preporučljivo uz svaku poruku navesti svoju email adresu, sajt, web prezentaciju i dr.\nU prekršaje mogu spadati i nenamerni postupci članova ako imaju negativne posledice po grupu i njene članove, a koje nisu zanemarljive.\nU komunikaciji je najbolje izbegavati lične kvalifikacije. To se odnosi i na davanje kvalifikacija osoba koje nisu članovi grupe, kao i onih koji to jesu. Nije dozvoljeno lične rasprave, nesuglasice i svađe prenositi na grupu.\nDiskusije koje su oštre ali konstruktivne, su dozvoljene. Dozvoljena je i ironija koja nije uvredljiva i preterana, ali se takvo ponašanje ne preporučuje.


Demencija u opadanju na Zapadu\n– Stručnjaci sa Harvatdske škole za javno zdravlje su objavili rezultate istraživanja koje je sprovedeno na 60,000 ljudi u zapadnoj Evropi i SAD od 1988. do 2015. a u kome je utvrđeno da je broj obolelih od demencije opadao za prosečno 15 odsto svake decenije. Naučnici smatraju da je smanjenje konzumacije duvana na Zapadu doprinelo opadanju broja ljudi koji boluju od demencije. Međutim, naučnici takođe upozoravaju da bi broj obolelih ponovo mogao da poraste zbog nezdrave ishrane i gojaznosti, koja je veoma prisutna na Zapadu.\nUskrs usred zime\n– Kraljevsko društvo za javno zdravlje u Britaniji upozorilo je supermarkete da su prerano počeli sa izlaganjem prehrambenih proizvoda – mahom slatkih – sa motivima Uskrsa, kao što su čokoladna uskršnja jaja, čokoladne zeke, miliproti i slično. Reakcija je usledila pošto je anketa pokazala da je do marta već četvrtina Britanaca pojela nešto što bi tradicionalno trebalo da se jede na Uskrs. Iako mi u Srbiji mislimo da smo jedinstveni po novogodišnjim ukrasima koji su na ulicama Beograda veći deo godine, Englezi su u tom pogledu, čini se, „ispred nas“ – novogodišnje promocije i scenografija počinju da se pojavljuju u izlozima već u septembru, uskršnji proizvodi su se pojavili već u februaru a, iako je ostalo još više od tri meseca do leta, butici su već počeli da nude letnju garderobu!\nZabrana mobilnih telefona u pabovima\n– Svako od nas je bio svedok, slušao nekoga da o tome priča ili smo se sami žalili kako ljudi danas više ne primećuju jedni druge već svi bulje u mobilne telefone. Jedan lanac pabova u Britaniji doneo je odluku da gostima zabrani korišćenje mobilnih telefona, laptopa i tableta u svojim prostorijama. U pismu koje je menadžment poslao na više od 300 svojih pabova u Britaniji navodi se da gosti moraju da izađu iz lokala ukoliko žele da koriste telefon kao i da se zabranjuje da se gleda video sadržaj preko telefona dok ste u pabu. Na kraju pisma stoji da su pabovi namenjeni „za druženje, licem u lice“.\nPoginuo sin direktora MI6\n– Početkom aprila objavljena je kratka vest da je u nesreći na privatnom imanju na severu Škotske poginuo sin direktora britanske obaveštajne službe MI6. Sem Janger (22), sin glavnog britanskog bezbednjaka Aleksa Jangera (koji se u februaru 2018. susreo sa Aleksandrom Vučićem u Beogradu) poginuo je u incidentu na privatnom imanju, koji je uključivao jedno vozilo, navodi se u šturim saopštenjima. Policija je rekla da nema nikakvih indicija da se desilo nešto sumnjivo. Osim što su preneli vest, britanski mediji nisu o ovome više pisali.\nHiljade mrtvih delfina na francuskoj obali\n– Ogroman broj mrtvih delfina isplivao je na atlantskoj obali Francuske. Od kraja januara na plažama u francuskoj koje su na obali Atlantika pronađeno je više od 1100 leševa delfina. Naučnici upozoravaju da bi ovo moglo da dovede do opasnog poremećaja biodiverziteta pa čak i nestanka delfina blizu francuske obale Atlantika. Veruje se da je razlog za ovu pojavu to što čitava jata delfina upadaju u ribarske mreže i onda dolazi do masovnog uginuća ili smrtonosnih povreda prilikom pokušaja da se oslobode.\nLažni predsednik jači od „pravo“\n– Dolazak milijardera i biznismena Petra Porošenka, poznatijeg kao „Kralja Cokolade“ zbog svog konditorskog biznisa, na čelo Ukrajine 2014. svetu je predstavljeno kao veliki uspeh Majdanske revolucije i pobeda demokratske Ukrajine. Skoro pet godina kasnije, Ukrajina se nalazi u dubokoj političkoj i ekonomskoj krizi a koliko je poverenje u pro-zapadnog čoveka Porošenka svedoči to da je u prvom krugu upravo održanih predsedničkih izbora osvojio svega 16 odsto glasova naspram prvoplasiranog TV-komičara Vladimira Zelenskog – koji se proslavio igrajući ulogu korumpiranog ukrajinskog predsednika u komičnoj seriji – koji je dobio preko 30 odsto glasova.\nŠkotlanđanka koja ne oseća bol nada za čovečanstvo\n– Džo Kameron, 71-godišnja Škotlanđanka sa severa te zemlje ne oseća bol niti ima ikakve strahove ili anksioznost. Naučnici su utvrdili da je razlog tome genetska mutacija usled koje u organizmu ne dolazi do razlaganja anandamida, sastojka koji je važan za osećaj bola, raspoloženje ali i pamćenje. Džo je već decenijama fenomen: kao dete je polomila ruku i tek nakon tri dana, kada je njena majka primetila da joj ruka ne izgleda „normalno“, odvela je kod lekara gde je utvrđen prelom. Do otkrića ove genetske mutacije kod Džo Kameron došlo je pre nekoliko godina kada je otišla kod lekara pošto je uvidela da joj „nešto nije u redu sa kukom“. Lekar je ustanovio da je oštećenje toliko da je neverovatno da nije koristila ništa protiv bolova ili osetila bol. Tada si počeli eksperimenti koji su doveli do otkrića da ima genetsku mutaciju. Naučnici se nadaju da će moći iskoriste ovu mutaciju i razviju novu genetsku terapiju koja bi pomogla pacijentima koji su u teškim bolovima.\nPutinov „štit“ remeti satelite i GPS\nAmerički mediji preneli su rezultate nedavno objavljenog istraživanja američke NVO a koja je utvrdila da kada konvoj sa ruskim predsednikom Putinom prolazi kroz neki predeo, u okruženju od 65 kilometara GPS – globalni pozicioni sistem, odnosno satelitski sistem kojim se utvrđuje tačna lokacija objekata na Zemlji – počinje da se gubi i daje potpuno sumanute pozicije. Ovo je prvi put primećeno 15. maja 2018. prilikom Putinove posete Krimu kada su brodovi u blizini počeli da dobijaju potpuno pogrešne lokacijske podatke od GPS-a.\nIndija postala četvrta svetska svemirska sila\n– Indija je testirala svoje prvo „svemirsko oružje“, raketu koja je uspela da uništi indijski satelit na 300 kilometara udaljenosti od površine Zemlje. Indijski premijer Modi je objavio da je Indija time postala „četvrta svemirska sila u svetu“ (posle SAD, Rusije i Kine). Međutim, indijski uspeh naročito je iznervirao američku NASA-u koja je poručila da je eksperiment bio sulud i stvorio hiljade komada otpada koji su ozbiljno ugrozili Međunarodnu svemirsku stanicu.\nU Japanu sviće novo „imperijalno doba“\n– Vlada Japana je početkom aprila obznanila svetu naziv novog imperijalnog doba koji će početi 1. maja, kada aktuelni car abdicira i kada ga nasledi novi car, Naruhito. Novo doba zvaće se „Reiva“ a premijer Šinzo Abe kaže da to ime povezuje tradicionalne vrednosti sa idejom napretka. Sam naziv „Reiva“ je spoj dve reči koje znače „poredak“ i „mir“. Imperijalna doba – „gengo“ – su periodi na koje Japanci dele istoriju. Aktuelna era zove se Heisei i počela je 1989. kada je car Akihito došao na presto.\nKamenom protiv homoseksualaca\n– Dok se Srbija diči gej premijerkom a Bošnjaci u Sarajevu konačno prihvataju da je red i na njih da prate trend regiona i sveta i organizuju „gej paradu“, potpuno suprotan pravac u bogatom sultanatu Brunej gde je autoritarni vladar, inače prepodobni sunitski musliman, doneo odluku da „unapredi“ zakonodavstvo pozivajući se na islamska verska pravila. Prema novim zakonima sve osobe uhvaćene u homoseksualnom činu ne samo da su kažnjive robijom nego i kamenovanjem na smrt. Ovo je izazvalo oštru reakciju sveta uključujući i izbacivanje brunejskih hotela sa liste najprestižnijih svetskih destinacija, kao i bojkot proizvoda ove zemlje. Sada je pitanje ko će izdržati duže: džep sultana od Bruneja koji je „težak“ 20 milijardi dolara, ili njegova tvrdokorna vera.


U Baru otvorena izložba "Palestina, simbol i boja" - Vijesti.me\nU GALERIJI "VELIMIR LEKOVIĆ"\nPalestinski ambasador je istakao da je ova postavka pred Baranima nakon Podgorice i Cetinja, te da je dio kulturne saradnje dvije države Edit\nRima Almozajen (Foto: Radomir Petrić)\nRadomir Petrić 13. april 2018, 07:40 ažurirano 5. april 2019, 00:03\nU galeriji “Velimir Leković” otvorena je izložba “Palestina, simbol i boja” mlade palestinske umjetnice Rime Almozajen. U prisustvu palestinskog ambasadora Rabijia Alhantoulija, postavku je otvorio predsjednik opštine Bar dr Zoran Srzentić koji je rekao da su radovi „ove kreativne mlade i veoma cijenjene umjetnice“ fokusirani na bogato palestinsko kulturno naslijeđe.\nPalestinski ambasador je istakao da je ova postavka pred Baranima nakon Podgorice i Cetinja, te da je dio kulturne saradnje ove dvije države.\n“Ona je ujedno i pokazatelj talenta mladih ljudi iz Palestine koji stvaraju uprkos svim teškoćama. Ovi radovi su puni boje, nade i istorije Palestine, i na njima možete vidjeti elemente koje koriste i palestinske žene i borci za slobodu svoje zemlje. Ova djela jasno pokazuju nadu naših mladih generacija i spremnost da budu kreativni, da rade, stvaraju i žive kao svi drugi, slobodni narodi”, rekao je ambasador Alhantouli.\nUpravnik galerije mr Milun Lutovac ukazao je da su umjetnost i ovakvi događaji najbolji način povezivanja država i naroda, te da svaka zemlja i podneblje imaki svoju boju, „a boja je i tajna identiteta i snaga onoga što se krije u pozadini same te boje“.\n“Kroz umjetnost se najbolje može prići drugoj državi i osjetiti što je čini specifičnom i posebnom. Upravo zato je ova izložba veoma inspirativna i zbog toga je ona dobar znak da ova galerija i JP Kulturni centar Bar prave taj iskorak na međunarodnoj sceni, koja je prilog i svih budućih saradnji na međunarodnom nivou”, dodao je mr Lutovac.


OEBS donirao Gimnaziji u Lapljem Selu računarsku opremu - Radio Kontakt Plus\n14:22, 28.02.2020Izvor: Radio Kontakt Plus\nŠef Misije OEBS-a na Kosovu, norveški diplomata Jan Bratu, u pratnji gradonačelnika Gračanice, Srđana Popovića, donirao je danas prištinskoj Gimnaziji u Lapljem Selu računarsku opremu, koja će služiti za vođenje elektronskog dnevnika.\nBratu je direktoru Gimnazije, Dejanu Deniću, uručio četiri desktop kompjutera, četiri laptopa i multifunkcionalni uređaj za štampanje, kopiranje i skeniranje dokumenata, navodi se u saopštenju Info slućbe opštine Gračanica.\n„Veoma mi je drago što sam danas u Lapljem Selu i što sam u prilici da uručim malu, ali veoma korisnu donaciju. Odgovorili smo na zahtev jednog meštanina da školu pomognemo na ovaj način. Želeli smo i da učenicima i nastavnicima stvorimo dobre uslove za obrazovanje i u tom smislu neophodna je i računarska oprema“, kazao je Bratu i dodao da se nada da ovo neće biti poslednja pomoć ovoj školi.\nGradonačelnik Gračanice Srđan Popović, kazao je da lokalna samouprava nastavlja dobru i pre svega prijateljsku saradnju sa OEBS-om.\n„Iako je po rečima gospodina Bratua ovo mala donacija, ona je svakako od velikog značaja. To znači da nismo zapostavljeni, da neko brine i vodi računa o nama. Svi znamo koliko je obrazovanje i stvaranje što boljih uslova za napredovanje naše dece važno i zato se mi stalno trudimo da u svakom pogledu poboljšamo obrazovni sistem“, kazao je Popović.\nPopović je dodao da se nada da će se ove godine, sa završetkom Srednjoškolskog centra, Gimnazija preseliti u novi objekat, čime će biti rešen problem njihovog sedišta.\nDirektor Gimnazije Dejan Denić zahvalio se na, kako je rekao, značajnoj donaciji koja će biti od velikog značaja za nastavni proces, dodaje se u saopštenju.\n„Ovom donacijom obezbeđeni su osnovni uslovi za rad Gimnazije. Zbog nedostatka računarske opreme nismo bili u mogućnosti da vodimo elektronsku evidenciju podataka, tako da će se oprema koristiti za vođenje e-dnevnika“, kazao je Denić.


Iz Udruženja građana "Viktorija" Banjaluka potvrdili su da je inicijativu za otvaranje centra za rehabilitaciju zavisnika od psihoaktivnih supstanci pokrenulo Ministarstvo zdravlja i socijalne zaštite Republike Srpske i da je ovo udruženje potpisalo ugovor sa Eparhijom zahumsko-hercegovačkom o korištenju objekta u selu Orah.\nDirektor Udruženja građana "Viktorija" Sanja Stanić rekla je da je lokaciju odabralo Ministarstvo zdravlja i socijalne zaštite Srpske kao jedno od mjesta u Republici Srpskoj gdje će se nakon bolničkog tretmana detoksikacije oporavljati narkomani koji su izabrali put liječenja.\nOna je dodala da je ovom udruženju ukazano povjerenje da otvori centar, s obzirom na desetogodišnje iskustvo u oblasti tretmana zavisnosti.\n"Reagovanje mještana je razumljivo, ali uvijek svi kažu zašto se to ne dešava negdje drugo", rekla je Stanićeva.\nMiro Vidačić, mještanin sela Oraha, rekao je ranije da su građani pokrenuli peticiju i da su skupili više od 280 potpisa, nakon što su primijetili da se rekonstruiše objekat.\nOn je naveo da su mještani zadovoljni posljednjom odlukom bilećkih odbornika koji su jednoglasno podržali peticiju.\nU selu Orah živi samo nekoliko porodica. Dvadestak porodica u ovom selu ima vikendice, a u posljednje vrijeme opština je prodala još desetak parcela za turističko naselje uz obalu Bilećkog jezera.


Građani se žale na nehigijenu, iz "Čistoće" ukazuju na neadekvatno odlaganje otpada\nGrađani se žale na nehigijenu, iz „Čistoće“ ukazuju na neadekvatno odlaganje otpada\nObjavljeno 14.08.2019. u 17h\nSvake godine u letnjem periodu javljaju se problemi sa odlaganjem i odnošenjem smeća iz gradskih i seoskih sredina. I dok se građani i meštani žale da ekipe „Čistoće i zelenila“ za sobom ostavljaju razbacano smeće i nered nakon pražnjenja kontejnera, u tom preduzeću ukazuju i na propuste građana, odnosno na neadekvatan način odlaganja kućnog smeća i kvarljivih namirnica.\nTako se u danima sa najvišom temperaturom u gradskim naseljima mogu videti kontejneri iz kojih curi tečnost, koja osim ružne slike, uzrokuje i neprijatne mirise.\nNije retkost ni da sakupljači sekundarnih sirovina nakon pretraživanja kontejnera, ostave sadržaj razbacan van njih.\n– Ekipe našeg preduzeća, zadužene za odnošenje i deponovanje komunalnog otpada, susreću se sa različitim načinima odlaganja otpada. Ponekad to bude uredno odložen otpad u kontejnerima ili kantama, a neretko se desi da je otpad neadekvatno odložen, odnosno rasut oko sudova za odlaganje. Takođe, dešava se da građani otpad odlažu i na mestima koja nisu predviđena za to, pa tako dolazi do stvaranja mini divljih deponija, sa kojima imamo veliki problem, kaže Danijela Tančić iz JKP „Čistoća i zelenilo“.\nNa pitanje da li ekipe odmah nakon pražnjenja kontejnera čiste i okolni prostor, u ovom preduzeću kažu da radnici istog dana uređuju problematična mesta. Problem koji nastane curenjem ostataka namirnica, u velikoj meri uzrokuju građani, odlaganjem istih u neadekvatne kese.\n– Otpad, pogotovo onaj koji je lako kvarljiv, a tu podrazumevamo razno voće, povrće, ostatke hrane, građani prvo treba da odlože u adekvatne kese, a potom u kontejner za odlaganje kućnog otpada. Ukoliko se otpad ne odloži na adekvatan način, brzo dolazi do širenja neprijatnih mirisa, tečnost curi iz kontejnera i sve to doprinosi da kontejnerska mesta budu neuredna. Površine oko kontejnera, peru se kvartalno u naseljima kolektivnog tipa stanovanja u cilju što intezivnijeg održavanja čistoće na ovim površinama, s obzirom na to da se zbog povišenih temperatura stvaraju neprijatni mirisi i prljavština koja nastaje od rasutog smeća, kaže Danijela Tančić.\nPored kvarljivih namirnica, u kontejnere za kućni otpad građani bacaju i baštenski otpad, šut, stari nameštaj i belu tehniku koji spadaju u kabasti otpad. Ta vrsta otpada odlaže se u veće, namenske kontejnere koji se dva puta godišnje, u proleće i u jesen, postavljaju u svakom naselju. Bez obzira na pravila i mogućnosti, stari nameštaj i dotrajalu tehniku ipak možemo videti pokraj klasičnih kontejnera u svako doba godine. Deo građana odbija da prihvati činjenicu da je gradska deponija otvorena u periodu od 7 do 19 časova, i da je odlaganje otpada besplatno.\nTagovi:kontejneri zrenjanin, odlaganje smeća, Vesti Zrenjanin


Francuska: Farmeri pozvani da deblokiraju rafinerije – BDC TV\nFrancuska: Farmeri pozvani da deblokiraju rafinerije\nNajveći sindikat iz sektora poljoprivrede u Francuskoj “Fnsea” pozvao je danas farmere da deblokiraju rafinerije i skladišta goriva poslije tri dana, povodom plana za uvoz palminog ulja.\nProtesti su pokreunuti jer je vlada dozvolila kompaniji “Total” da uveze palmino ulje za proizvodnju biogoriva, što je jeftinija alternativa biodizelu koji se pravi od uljane repe iz domaće proizvodnje.\n“Ostvarili smo napredak i za danas je zakazano mnogo sastanaka”, rekao je Žeremi Deserle, jedan od lidera Fnsea.\nDrugi član rukovodstva sindikata Kristijan Lamber izjavio je da je bilo napretka u nekim tačkama, ali “ne i drugima” tokom sinošnjeg sastanka sa ministrom poljoprivrede Stefanom Traverom.\n“Ministar je priznao da postoje poremećaji konkurentnosti unutar Evrope i u odnosima sa drugim zemljama”, rekao je Lamber televiziji “Frans 2”.\nRazgovor sa ministrom trajao je do tri sata ujutro.


USVAJANJE NOVOG ZAKONA O PRIVATIZACIJI DO KRAJA JULA\nMinistar privrede u Vladi Republike Srbije Dušan Vujović izrazio je očekivanje da će novi zakon o privatizaciji biti usvojen do kraja jula, kao i da će biti fleksibilniji u pogledu modela, metoda i mera privatizacije.\nVujović je na javnoj raspravi o Nacrtu zakona o privatizaciji i Nacrtu zakona o izmenama i dopunama Zakona o stečaju, koja je počela u Regionalnoj privrednoj komori Niša, objasnio da će modeli, metodi i mere biti prilagođeni stvarnim potrebama firmi koje se nalaze u procesu restrukturiranja, ili koje nisu ranije privatizovane.\nOn je naveo da će nakon stupanja na snagu novog zakona o privatizaciji svim zainteresovanim investitorima biti upućen poziv da ponude svoj program, na koji će saglasnost davati Agencija za privatizaciju i Ministarstvo privrede.\nSvaki program koji bude imao elemente za uspešno poslovanje biće predmet pažnje nadležnih organa, ukazao je ministar i dodao da će se nakon toga tražiti najpogodniji model, metod i mere za privatizaciju.\nPrema njegovim rečima, onaj deo firmi koji ne ponudi program biće suočen sa stečajem, i u stečaju će se, preko socijalnog programa, brinuti o radnicima.\nVujović je, kada je reč o Nacrtu zakona o izmenama i dopunama Zakona o stečaju, ukazao na to da je cilj novog zakonskog rešenja brži proces stečaja, pojačana uloga poverilaca i smanjenje troškova tog postupka.\nU Srbiji treba privatizovati još približno 600 preduzeća u kojima je zaposleno više od 100.000 radnika, uključujući i 161 preduzeće u restrukturiranju, podsetio je ministar.\nNacrtom zakona o privatizaciji predviđena su četiri modela privatizacije (prodaja kapitala, prodaja imovine, strateško partnerstvo i prenos kapitala bez naknade), tri metoda (javno prikupljanje ponuda sa javnim nadmetanjem, neposredna pogodba i javno prikupljanje ponuda), kao i tri mere privatizacije (finansijska konsolidacija, otpis duga i pretvaranje duga u trajni ulog ili konverzija).


Izlazne ankete pristale su na odobrenje u sjedištu SDP-a Dalje.com\nkući Idemo dalje Izaberite 2015 - Okrugite Ženu Izlazne ankete pristale su na odobrenje u štabu SDP-a\nIzlazne ankete pristale su na odobrenje u štabu SDP-a\nEpidemije koje su emitovale televizije nakon što su u nedjelju zatvorile anketu došlo je do pozitivnih reakcija od lidera SDP-a u sedištu partije u Zagrebačkoj fabrici kulture.\n"Nisam iznenađen, očekivao sam dobar rezultat, a to je dobar rezultat", rekao je potpredsjednik SDP-a Gordan Maras, koji su očekivali da će SDP imati oko 60 mjesta u parlamentu i da će to biti "mnogo boljoj poziciji nego HDZ-a i biti pobednici izbora ".\n"Oni u HDZ-u koji su rekli da će imati razlike u mandatu 20-a sada vide da su pogrešili. Ovo će biti dugo veče ", rekao je Maras, zahvaljujući svima koji su išli na parlamentarne izbore.\nUpitan da komentira odlične rezultate koje MOST izdaje odlaznim anketama, Maras je rekao da je snažna treća opcija konstanta na nekoliko prethodnih izbora. "Hrvatski građani žele određene stvari koje su najavili i moraju ih slušati. Naravno, otvoreni smo za saradnju ", rekao je on.\nRezultati izbornih izbora nisu iznenadili ni predsedništvo SDP-a Arsene Bauk.\n"U osnovi Nisam iznenađen rezultatima izlaznih anketa, svi su očekivali blizak igra, neki očekuju da ćemo 10 izborne jedinice imaju manje od HDZ-a, prema istraživanju to se nije dogodilo, ali hajde da vidimo rezultate", rekao je on.\nBauk vjeruje u preciznost izlaznih anketa. "Postoji statistička greška, ankete na predsednicima su otišle malo na našu štetu", kaže Bauk, tvrdeći da je njihov 2007. otišla je u korist - "od tada su, očigledno, malo usavršili."\nNi Baukov uspeh MOST nije iznenađujući. "Svi trendovi ukazuju na birača na to treća opcija, kao što su bili, a na predsjedničkim izborima, ali u trenutku prelazim 10 posto onih koji su u našem izbornom sistemu imaju malo izgubljen glasova, tako da je ovo pretvorio u 18 mandat ovog puta manje-više očekivano ", objašnjava Bauk.\nIzlazi iz anketa\nPrevious ReleaseIzbijanja: SDP i HDZ Jednako za 56 mandate, Treći MOST sa 18\nSledeće otkrićeU sjedištu Moste, predstavnik 18-a primio je euforično primljenu izlaznu anketu\nU novoj sezoni Lisinski sa još ambicioznijim programom\nVlasti dolaze i odlaze, a podcrtavanje obrazovanja ostaje


2020 – Sportski savez Beograda\nRekreacija i fitnes, Vesti, Vesti naslovna\nSavez za rekeaciju i fitnes Beograda će u petak, 25.12.2020. godine sa početkom u 12:00 časova, uz modifikovane uslove i uz poštovanje mera za sprečavanje širenja pandemije kovid 19, realizovati program Aerobik Hepening. Кako je ovogodišnja situacija sa pandemijom korona virusa uticala na funkcionisanje celokuponog sistema\nPovodom 75 godina svog postojanja, u prostorijama Sportskog saveza Beograda u sredu, 16. decembra počela je promocija monografije „Medalje Beograda“. Tom prilikom SSAB je ugostio velikane beogradskog sporta uz poštovanje svih epidemioloških mera propisanih od strane nadležnih državnih organa. Svesni izazova koje sa sobom nosi obimna\nU organizaciji Odbojkaškog saveza Beograda, a pod pokroviteljstvom Sekretarijata za sport i omladinu grada Beograda, od 21. do 23. decembra održaće se 55. Majski turnir - Trofej Beograda 2020. Bilten za pomenutu manifestaciju možete preuzeti ovde.\nSportskisavez Beograda, u saradnji sa udruženjem Sport za decu, organizuje manifestaciju "Ledena bajka" koja će se održati u ponedeljak i utorak, 21. i 22. decembra, u ledenoj dvorani "Pionir". Ovaj sporski događaj je namenjen uzrasnoj kategoriji do seniora i inkluzivnog je karaktera, jer će učešće uzeti


Južna Morava više ne preti priobalju - TV ZONA PLUS - HD\nJužna Morava više ne preti priobalju\nThursday, 2 April, 2015 1 min read rezija\nVodostaj Južne Morave i njenih pritoka – Toplice, Puste reke i Veternice opada i ove reke više ne prete priobalju, ali vanredna odbrana od poplava neće biti ukinuta jer omogućava sanaciju obala po hitnom postupku, izjavio je direktor Vodoprivrednog centra (VPC) “Morava” Dragoljub Miljojković.\nNaložena je hitna sanacija leve obale Južne Morave kod sela Čiflik u leskovačkoj opštini i kod Tešice u aleksinačkoj opštini. Ne zna se kada će to biti završeno.\nUlažu se nadljudski napori da obala na time potezima bude što pre završena, ali još ne možemo da kažemo koliko će dugo radovi trajati. Puno je posla, moraju da se izgrade i prilazni putevi da bi sanacija bila obavljena, rekao je Miljojković.\nPrema podacima Republičkog hidrometorološkog zavoda, nivo Južne Morave kod Aleksinca u četvrtak iznosi 247 centimetara, i za 60 centimetara je niži od granice redovne odbrane od poplava. Vodostaj ove reke kod Aleksinca opao je u prethodna dva dana skoro metar i po.\naleksinac, Dragoljub Miljojković, Južna Morava, poplave, Tešica, Vodostaj\nKasni izgradnja "socijalnih" stanova u Duvaništu\nBahato parkiranje: Zauzeo čak dva parking mesta za OSI


Beskorisne vežbe! One vam samo oduzimaju vreme! - Lifestyle - Zdravlje - Vesti - Svet Plus\nBore su mapa zdravlja! Ispod očiju ..\nSirup i čaj od borovih iglica! Zdravo ..\n12:15 25. MAJ 2019.\nDirektor Koledža Kvinsi u Masačusecu, Vejn Vestskot tvrdi:\n"Gubite mnogo energije i vremena na stvari koje vam ne daju željene efekte kada budete želeli da svoje vreme i energiju usmerite na mnogo produktivnije vežbe."\nVejn otkriva da blizu polovine ljudi u teretani bi trebalo da zaboravi na sledeće beskorisne vežbe ako žele da postignu rezultate.\n“Glavni razlog zašto ovu vežbu smatram beskorisnom za većinu ljudi jeste činjenica da Smit mašina smanjuje interakciju kvadricepsa i zadnje lože, a do smanjenja aktivnosti zadnje lože dolazi jer ne mogu da se suprotstave kvadricepsima i pruže otpor šipki koja je već stabilizovana”- kaže Greg Rasmusen, direktor Results Fitness u Njuholu, u Kaliforniji.\n“Ova vežba ne pogađa grudi zato što grudi ne rade protiv gravitacije u ovoj vežbi. Ono što ova vežba pogađa su ramena, zadržavajući težinu protiv gravitacije u poziciji lateralnog podizanja. Ne kažem da je ovo loša vežba, već da većina ljudi misli da pogađa grudi što nije tačno”\n“Triceps ekstenzija ili kikbek bučicama je klasična vežba na koju većina ljudi gubi vreme. Možete da isplanirate mnogo efikasniji trening sa mnogo više efekta radeći vežbe poput sklekova ili bilo koji vid potiska”- Kreg Rasmusen.\n“Nažalost, kada držite dve bučice (po jednu u svakoj ruci), jedna bučicama je protivteža drugoj. Ne postoji mnogo veliki napor u mišićima kada balansiraju jedna drugoj pa je ovo jedna veoma beskorisna vežba. Ljudi misle da dobijaju trening, a to svakako nije istina”- kaže Vejn Vestskot.\n“Zadnja loža uopšte nije mnogo aktivna tokom nožnih ekstenzija ili leg presa pa se dosta sile i pritiska stvara na kolenu. Bolje je da radite nešto poput iskoraka ili čučnja gde će pokret ekstenzije kolena biti uključen, ali će se koristiti i mnogo više mišićne mase oko zgloba”- Rasmusen.\nTRENING NA MAŠINAMA SA TANJIRIMA/TEŽINAM\n“Trening na mašinama može da bude veoma intenzivan i da razvija određene kvalitete. Bilo kako bilo, one nam omogućavaju da treniramo u jednoj oblasti pokreta, ali se mi krećemo u tri oblasti. Mašine nam omogućavaju primaran pokret u jednoj oblasti, a druge dve oblasti su stabilizovane pokretima. Ukoliko treniramo bez težina, možemo da kontrolišemo sve tri oblasti pokreta. Ovim načinom razmišljanja, treniranje na mašinama je 33 procenta koristan u odnosu na treniranje bez težina”- Čarli Vejngrof, fizioterapeut u Njujorku.\n“Trbušnjaci i rusko uvrtanje mogu veoma negativno da utiču na vašu kičmu i da budu veoma intenzivne, ali postoji mnogo drugih opcija da trenirate kičmene mišiće bez habanja i cepanja kičmenih struktura”-Čarli Vejngrof\n“Većina ljudi koji rade pilates već imaju sjajnu fleksibilnost. Iako nije nemoguće, mali broj ljudi napreduju u pilatesu, ako su već nefleksibilni. Pilates može da bude koristan kod zagrevanja ili istezanja na kraju treninga, ali je veliko gubljenje vremena da poboljšate snagu ili opseg pokreta kod već nefleksibilnih individua”- Čarli Vejngrof.\n“Većina ljudi koristi ovu mašinu zato što želi da smanji masne naslage između nogu ili na butinama, ali postoji mnogo više i boljih alternativa. Radite iskorak kako biste regrutovali svoje mišiće nogu”- kaže Rasmusen\nKako se to Putin takmiči za dobar ..\n5. april 2021.. 11:31\nApsolutni hit: Antiinflamatorna ..\n4. april 2021.. 12:01


U Srebrenicu koja je zvanično bila demilitarizovana zona pod zaštitom UN do maja 1995. godine dopremljena je ogromna količina borbenih sredstava, navedeno je u specijalnom dopisu koji je ratni komandant takozvane Armije BiH Rasim Delić uputio tadašnjoj Skupštini BiH, pišu Večernje novosti.\nU strogo povjerljivom dokumentu od 30. maja 1996. godine koji je u posjedu lista, Delić je naveo da onoliko sredstava koliko je dobila Srebrenica nije dobilo Goražde, a da se sa daleko manje sredstava branilo Sarajevo 1992. i 1993. godine.\nMaterijalno-tehnička sredstva za takozvanu Armiju BiH u Srebrenici dopremana su sve do rušenja helikoptera 7. maja 1995. godine, vazdušnim mostom, koji je, inače, predstavljan kao isključivo humanitarni.\nO tome koliko su Bošnjaci sami poštovali Srebrenicu kao jednu od zaštićenih zona UN najbolje se vidi u jednom od Delićevih navoda u izvještaju.\n"Kada su aprila 1994. godine počeli da dolaze prvi konvoji sa materijalno-tehničkim sredstvima mi smo organizovali dotur ka Srebrenici i Žepi, a da to ne ugrozi njen status zaštićene i demilitarizovane zone. Tako su pješice upućivane grupe sa materijalno-tehničkim sredstvima", navedeno je u Delićevom izvještaju.\nPrema ovom dopisu, tri grupe su u jesen prenijele određenu količinu naoružanja, opreme i sredstava veze.\n"Ovaj način je bio veoma spor i rizičan, te smo tražili način da ponovo otvorimo vazdušni most koji je funkcionisao u prvoj polovini 1993. godine kada je u Srebrenicu prevezeno pet tona materijalno-tehničkim sredstvima, 10 tona ubojitih sredstava", navedeno je u Delićevom izvještaju.\nDelić se u dopisu žali i da su nelojalna borba za vlast i podjela po tom osnovu, loš odnos MUP i takozvane Armije BiH, ubistvo neistomišljenika i političkih suparnika (Vahida Šabića, Akifa Huskića i Hamde Salihovića), ratno profiterstvo i kriminal, loše organizacija odbrambenih snaga bili ozbiljni razlozi koji su doveli do pada Srebrenice u julu 1995. godine.\nOn je u svom dopisu Nasera Orića okvalifikovao kao kukavicu.\nDelić u izvještaju, kako navode Novosti, pominje i "pozitivne rezultate" koji su zapravo masakri nad Srbima 1992. godine, ne samo u srebreničkom kraju već u cijelom Podrinju, od Skelana do Zvornika.


Privredno-politička delegacija iz Francuske - PKS-RPK Novi Sad\nU našem gradu boravi privredno-politička delegacija iz predgrađa Pariza, regije Valdoaz i tamošnje Razvojne agencije, zaintereosovana za saradnju s ovdašnjim privrednicima, ali i da s Novim Sadom započne saradnju oblasti kulture i sporta. Goste iz Francuske za sada interesuje poslovanje u oblasti transporta, proizvodnje parfema i zaštite životne sredine, mada je Valdoaz poznat po distribuciji i proizvodnji kataloga.\nDelegacija iz Valdoaza boravila je u Gradskoj kući, Regionalnoj privrednoj komori Novi Sad i Novosadskom univerzitetu. Prek su posetili Luku Novi Sad, Slobodnu carinsku zonu i „Stilos grupu”.\nŠefica novosadske Kancelarije za lokalni ekonomski razvoj Marijana Dukić Mijatović predstavila je Francuzima Novi Sad kao sredinu s povoljnim privrednim okruženjem, čiji je prioritet razvoj privrede i stvaranje ulova za privlačenje potencijalnih investitora.\nPo rečima člana Gradskog veća za privredu Gorana Sečujskog, privredno-politička delagacija Valdoaza kod nas je treći put i najbrojnija je u odnosu na predhodne dve.\n– Razvojna agencija ima zadatak da uspostavlja saradnju francuskih kompanija s kompanijama širom sveta – naveo je Sečujski. – Valdoaz je deo takozvanog velikog Pariza, s 1,2 miliona stanovnika, gde se nalazi čuveni aerodrom „Šarl de Gol”. Očekujemo da uspostavimo kontakte i da se oni prodube.\n– Naš grad je nominovan za dve prestižne tutule: 2019. za Omladinsku prestonicu kulture, gde smo ušli među pet gradova, i 2021. godine za Evropsku prestonicu kulture, što ćemo gostima iz Francuske predočiti – naveo je šef kabineta gradonačelnika Miloša Vučevića Aleksandar Petrović,\nPetrović je istakao da se sardnja s gradovima svodi prvenstveno na kulturu, ali da će lokalna samouprava insistirati i na drugim vidovima poslovanja i uspostavljanja veza.\n– Čim se konstutuiše novi saziv Skupštine Novog Sada, biće potpisano pismo o namerama o saradnje Valdoaza i Novog Sada. Iskoristićemo boravak privredno-političke delegacije Valdoaza za produbljivanje političkih veza, ali ćemo predstaviti investicione i privredne potencijale Novog Sada, i osvrnuti se i na druge sfere društvenog života: socijalnu zaštitu, sport i kulturu.\nGradonačelnik grada Angjen le Ben Filip Suer, koji predvodi delagaciju, kazao je da se Valduaz nalazi u blizini aerodrom „Šarl de Gol” pa je razvijena avio-industrija i aeronautika.\n– Želimo da, osim ekonomske saradnje, negujemo i prijateljske odnose – kazao je Suer. – Razmotrićemo realne mogućnosti za investiciona ulaganja, a svakako ćemo nastaviti da produbljujemo istorijsko prijateljstvo koje postoji između Srbije i Francuske.\nHrvatska na kocku stavila milijardu evra, fabrike, radnike…\nAžurirano pre 2 časa 21 minut\nTrgovinski rat između Srbije i Hrvatske ugrozio je robnu razmenu vrednu milijardu evra, mnoga…


Lovernj ne igra za Francusku na Mundobasketu – RTV SUNCE Arandjelovac\nHome » Sport » Lovernj ne igra za Francusku na Mundobasketu\nin Sport 17/03/2019\nDok se Žofri Lovernj oporavlja od povrede zadobijene u februaru i čeka “zeleno svetlo” za povratak u tim Fenerbahčea, saopštio je važnu vest koja se tiče narednog leta.\nLovernj je putem Twittera obavestio javnost da neće igrati za reprezentaciju Francuske na Mundobasketu u Kini, bez detaljnijeg obrazloženja svoje odluke, pošto je napisao samo da se nada da će biti razumevanja za ovakav potez.\n“Nakon pet uzastopnih godina tokom kojih sam igrao za reprezentaciju i sjajnih uspomena koje nosim iz tog perioda, svih tih medalja koje sam osvojio sa selekcijom, zbog razloga u koje ne bih da ulazim, predstojećeg leta neću igrati za reprezentaciju. Nadam se da ćete imati isto razumevanje i ljubaznost prema mojoj odluci kao i prema onima koji su je doneli pre mene”, napisao je Žofri Lovernj na svom zvaničnom nalogu na Twitteru.\nSelektor “trikolora” Vensan Kole će tako morati da potraži nova rešenja u reketu pošto je Lovernj bio gotovo standardan u nacionalnom timu i sa Francuskom je osvojio bronzu na SP 2014. godine, odnosno zlato i bronzu na evropskim prvenstvima 2013. i 2015. godine.\nLovernj je u karijeri igrao za Šalon, Valensiju, Partizan, Himki, Denver, Oklahomu, Čikago, San Antonio i Fenerbahče, za koji ove sezone u Evroligi prosečno beleži 8,5 poena i 3,6 skokova.\nSvetsko prvenstvo u Kini igra se od 31. avgusta do 15. septembra, a u subotu su određene i grupe prve faze ovog takmičenja.\nPrevious: UŽIVO: Rad – Zvezda\nNext: RTV Sunce – TRI O, aktuelnosti u martu 2019


Delegacija NSBiH u Beogradu: Razgovori o uvođenju VAR sistema u domaće takmičenje – Sport Centar Delegacija NSBiH u Beogradu: Razgovori o uvođenju VAR sistema u domaće takmičenje – Sport Centar\nDelegacija Nogometnog saveza BiH u sastavu Elmir Pilav, VAR projekt menadžer, Tarik Kečo, koordinator za sudije, Robert Zrilić, potpredsjednik Komiteta za sudije i Ognjen Valjić, instruktor suđenja i generalni sekretar FSRS, boravila je juče u Beogradu na sastanku sa predstavnicima FS Srbije i Arena Sport TV, u vezi sa uvođenjem VAR sistema u domaće takmčenje.\nKako se navodi u saopštenju NSBiH, predsjednik Komisije za sudije FS Srbije Milan Karadžić i sekretar za sudije Igor Radojčić prezentovali su iskustva Fudbalskog saveza Srbije sa uvođenjem VAR sistema, te izazove sa kojim su se susretali, a koji će biti od koristi pri implementaciji ovog sistema u m:tel Premijer ligu Bosne i Hercegovine.\nU prethodnom periodu su već održani slični sastanci i sa predstavnicima Hrvatskog nogometnog saveza, koji će biti od velike pomoći kod donošenja odgovarajućih odluka.\nPredsjednik NSBiH Vico Zeljković je ranije istakao kako je uvođenje VAR sistema jedan od prioritetnih zadataka za bh. kužu fudbala te se intenzivno radi na aktivnostima njegovog uvođenja u elitno bh. fudbalsko takmičenje.\nelmir pilavnogometni savez bihrobert zrilictarik keco\nVico Zeljković i Adnan Džemidžić ispred NSBiH učestvuju na Kongresu UEFA u Švicarskoj\nSrbija ima VAR ???


Interni trening tim • Neoplanta\nEdukacija i razvoj zaposlenih su oblast u koju naša kompanija investira sa zadovoljstvom...\nEdukacija i razvoj zaposlenih su oblast u koju naša kompanija investira sa zadovoljstvom. Prepoznajući želje i potrebe kolega za ličnim usavršavanjem, širenjem znanja u brojnim oblastima i unapređenja kompetencija ali i takozvanih „mekih“ veština (soft skills), naša kompanija formirala je interni trening tim, koji čini petoro zaposlenih.\nKao i u svemu što radimo, kvalitet nam je i ovde na prvom mestu, te naše kolege koje čine interni trening tim rade na kreiranju i realizaciji trening programa koji je u potpunosti usklađen sa potrebama zaposlenih. Izuzetno motivisani, kroz individualni i grupni rad, naše kolege pripremaju zanimljive treninge koje će ostali zaposleni imati prilike da pohađaju prema potrebi.\nOvaj tim će doprineti tome da treninzi budu potpuno prilagođeni potrebama naše organizacije, jer ko poznaje naše potrebe bolje od nas samih?


U dvanaest godina dugoj vladavini finansijama, privredom i ekonomijom Srbije, samozvani ekonomski genije Mlađan Dinkić, taj proizvod nevladinog sektora nastalog pod punom kontrolom britanskih i američkih "revizora", napravio je više štete nego sve promašene vlade nekih susednih zemalja zajedno!\nNijedna vlada u poslednjih dvanaest godina u kojoj je "službovao" ovaj "mali Milošević", kako ga je nekada nazvao Bogoljub Karić, i kako ga danas zove Vesna Pešić, nije završila svoj mandat bez podugačkog spiska krivičnih dela koje je počinio on lično sa saučesnicima svojih suludih projekata, koji su Srbiji doneli ogromne nevolje i nesagledive gubitke...\nPre nego što je i počeo da hara sopstvenom domovinom, ubeđujući narod da je baš on Mesija koji će doneti opšti prosperitet, izvršio je oružani napad na domaće banke, te je tako, primenom sile, na njihovo mesto instalirao strana bankarska strašila, zapravo, presvučene fantome prljavog kapitala, kojih se gnuša svako ko zna šta je banka sa reputacijom a šta ne...\nAli, nije se ni na tome zadržao, nego je, odmah po dolasku na svoju prvu veliku funkciju, u svojstvu guvernera, otputovao na Kipar sa misijom "da vrati srpske pare". Ali, kako je dobro poznato, brže se vratio nego št je otišao, shvativši da imena osoba na čijim se računima taj novac nalazi, može beskonačno da ucenjuje i tako dugoročno opstajava na visokim, ministarskim funkcijama...Tako je i počela njegova šetnja, iz vlade u vladu, ali uvek na najvišim pozicijama, odakle je mogao da vlada suštinom života ove zemlje. A, kako je vladao, govore (ne)dela koja je ostavio iza sebe...\nU trenutku kad ponovo postaje nezaobilazan faktor u stvaranju nove koalicione vlasti, ovaj mali čovek bolesnih ambicija ima puno razloga da ponovo poveruje sebi da je Mesija, i da bez njega nema nijedne vlade niti ekonomskog oporavka Srbije...Jer, ako je čak i njegova mizerna strančica postala ozbiljna politička činjenica, onda je srpsko društvo zaista duboko bolesno i nema mu spasa.\nKao tragikomični mamin sin, ovaj nedoučeni muzičar bez sluha, svojevremeno je napisao pesmu "Novac u rukama", koju je pevao i njegov bivši prijatelj Božidar Đelić (a pomagao mu Goran Pitić!). Vremenom je ta ideja ostvarena, pa je Đelić, kao i Dinkić, uostalom, zagazio u debeli kriminal. I zaista, novac u rukama danas ima samo mala, odabrana grupa ljudi koja bije fanatičnu bitku za opstanak na vrhu vlasti, a Mlađan Dinkić je sinonim te retke vrste, spremne da čerupa preostalu imovinu već poharane Srbije. Bude li on nanovo krenuo u svoje manijakalne misije po domovini, teško i njemu i domovini! Svako će da plati svoju cenu...


Odlučili smo da podsetimo, koji su to naši fudbaleri osvajali najvažniji evropski klupski trofej od kada se Liga šampiona igra u ovom formatu.\nNaime, poslednji Srbin koji se popeo na krov Evrope bio je Branislav Ivanović, koji je u sezoni 2011/2012 sa Čelsijem osvojio pehar, jer su "plavci" u finalu nakon boljeg izvođenja penala bili bolji od Bajerna.\nPre njega Dejan Stanković je sa Interom stigao do trofeja namenjenog pobedniku Lige šampiona. Nero-azuri su u sezoni 2009/2010 pobedili takođe Bajern sa 2:0.\n"Ušatim" peharom može da se podiči i Nemanja Vidić. On je kao član Mančester junajteda u poslednjem meču elitnog takmićenja trijumfovao protiv Čelsija nakon jedanaesteraca.\nŠta tek reći o Predragu Mijatoviću. Naš proslavljeni napadač je golom protiv Juvetusa doneo trofej Real Mardidu u sezoni 1997/1998. To je bio jedini pogodak na tom meču, pa je Peđa postao heroj Mardiđana.\nVladimir Jugović je osim sa Crvenom zvezdom Ligu šampiona osvojio i sa Juventusom u sezoni 1995/1996. Tada je torinska "stara dama" bila bolja od Ajaksa, a i tada su o pobedniku odlučivali penali.\nMilan je razmontirao Barselonu sa 4:0 u finalu 1994. godine, a blistao je Dejan Savićević koji je na toj utakmici postigao dva pogotka. Godinu dana ranije pehar je osvojio i Dragan Stojković Piksi kao član Marseja. Francuzi su u borbi za "ušati" trofej bili bolji od Milana sa 1:0.


Chevrolet Orlando | MPV sa 7 sjedišta\nInformacije i podrška za Chevrolet Orlando\nTražite da kupite novi Orlando?\nNa žalost, to više nije moguće. Naši prodavači u Bosni i Hercegovini su prodali iz svojih zaliha posljednji primjerak ovog raznovrsnog, porodičnog automobila sa 7 sjedišta. Ipak, dobra vijest je da Opel nudi širok asortiman veoma kvalitetnih vozila odličnog izgleda, opremljenih vrhunskom tehnologijom i funkcijama.\nModel Opel Zafira ima mnoge iste odlične funkcije i tehnologije kao i model Orlando, ili pogledajte cio asortiman Opela i pronađite odgovarajući za sebe.


Barzut: Adekvatno kazniti nasilnike - Društvo - Dnevni list Danas\nPočetna » Društvo » Barzut: Adekvatno kazniti nasilnike\nBarzut: Adekvatno kazniti nasilnike\nPredsednica organizacije „Da se zna“ Dragoslava Barzut izjavila je danas da je u prethodnih godinu dana ova organizacija evidentirala „više od 80 slučajeva govora mržnje i zločina iz mržnje“ prema LGBT osobama.\n0Piše: FoNet 12. septembra 2017. 14.19\nOna je rekla da je samo u jednom slučaju doneta presuda koja potvrđuje da je okrivljeni izvšio čin diskriminacije po Zakonu o zabrani diskriminacije, ali je Apelacioni sud poništio tu odluku i vratio predmet na početak.\nBarzut je rekla da organizacija „Da se zna“, koja postoji nešto više od godinu dana, vodi dnevnik slučajeva, kao i da preko društvenih mreža sprovode kampanje „čiji je cilj osvešćivanje ljudi da saznaju koja su njihova prava“.\n„Naš je fokus i jedan od ciljeva da se u Srbiji ljudi koji vrše nasilje nad LGBT osobama adekvatno kazne za to“, rekla je Barzut na panel diskusiji u Medija centru.\nOna je rekla da Srbija ima zakone koji regulišu ovu oblast, ali se ne primenjuju.\nBarzut je navela da su u prethodnih godinu dana sproveli 12 kampanja na društvenim mrežama kojima su želeli da „motivišu ljude da prijave nasilje i da ih osnaže u njihovim pravima“.\nBarzut je rekla da je organizacija „Da se zna“ uradila upitnik tako da žrtve nasilja i diskriminacije ili svedoci mogu da prijave nasilje, a njihovi podaci su zaštićeni i bezbedni.\nKoordinator za odnose sa javnošću i medije organizacije „Da se zna“ Stefan Šparavalo rekao je da „našem društvu fali malo više dijaloga“ i da su aktivisti ove organizacije, preko društvenih mreža, „vodili dijalog sa homofobičnom publikom“ i odgovarali na pitanja, kao što je, na primer, koja su prava uskraćena LGBT osobama.\nŠparavalo je rekao da su aktivisti organizacije „Da se zna“ članovi organizacionog odbora Parade ponosa.\n„Više se ne vode debate oko toga da li će biti Prajda ili ne.Više se ne oseća ta vrsta tenzije.Prajd je defitivno deo jednog modernog političkog folklora u Srbiji, sada je samo pitanje kako da ga učinimo što inkluzivnijim i kako da ga učinimo Prajdom za zajednicu gde će što više članova LGBT\nzajednice na njemu učestvovati“, ocenio je on.\ndrustvo, lgbt osobe


Društveno odgovorno poslovanje SRB – Galenika\nPrilika za mlade da kreiraju sadržaj koji i sami žele da čitaju Beograd, 26. april 2022 – Platforma „Zdravo dvadesete“ raspisala je konkurs za šestomesečnu, stručnu, plaćenu praksu za četiri pozicije kreatora sadržaja sajta dvadesete.rs….\nBeograd, 21. februar 2022. godine – Povodom Međunarodnog dana maternjeg jezika, farmaceutska kompanija Galenika, u partnerstvu sa Filološkim fakultetom Univerziteta u Beogradu, organizovala je društveno odgovornu kampanju pod nazivom „Moja koza / koža”,…\nBeograd, 22.11.2021. – Kompanija Galenika je i ove godine donirala sredstva Institutu za onkologiju i radiologiju Srbije (IORS). U pitanju je nacionalni institut koji se bavi dijagnostikom, lečenjem i savetovanjem onkoloških pacijenata. Tokom oktobra,…\nPovodom Meseca borbe protiv karcinoma dojke, kompanija Galenika će i ove godine izdvojiti sredstva za donaciju namenjenu Institutu za onkologiju i radiologiju Srbije. Od svakog kupljenog Pantenol proizvoda tokom oktobra (bilo da je reč o Pantenol kremi, masti,…


11 Jul 2017 Komentara (0)Osiguranje / osiguranje autoodgovornosti / autoosiguranje / kasko osiguranje / obavezno osiguranje / osiguranje odgovornosti / zeleni karton / osiguranje vozila / osiguranje putnika / auto-nezgoda / auto nezgoda / pomoć na putu /\nCilј kampanje je isticanje važnosti redovnih pauza prilikom dužih putovanja i namenjena je svim putnicima tokom letnje sezone koji su u tranzitu ili putuju na duga putovanja. Udruženje osiguravača Srbije je prepoznalo značaj preventivnih aktivnosti usmerenih na smanjenje stradanja u saobraćajnim nezgodama. U okviru kampanje „Vozi odmoran“, Udruženje će, preko svojih članica, podeliti edukativne flajere prilikom prodaje zelenih kartona u filijalama članica. Flajeri su namenjeni svim građanima Republike Srbije koji kreću na duža putovanja i sadrže praktična uputstva i savete za bezbednu vožnju. U cilјu bezbednog dolaska na želјenu destinaciju svih učesnika u saobraćaju, vozačima se savetuje da na put krenu odmorni, da prave pauze na svaka dva sata i izbegavaju vožnju noću i tokom najtoplijih delova dana. Savetuje se da se klima uređaj koristi tako što razlika između spolјne i temperature u vozilu ne prelazi 7 stepeni. Odmaranje i normalan san su jedini pravi lek protiv umora i pospanosti.\nU vreme najvećeg broja putovanja, tokom letnjih meseci, dešava se i najveći broj saobraćajnih nezgoda. Uzrok velikog broja nezgoda, u kojima mogu stradati čitave porodice, je umor. Preventivna kampanja, koja je pokrenuta prošle godine, biće nastavlјena tokom ovog leta, nizom zajedničkih aktivnosti.


Nesreća u Dervišima iskorištena kao povod za politička prepucavanja - Banjaluka Live - Najnovija dešavanja\nGradski odbor PDP-a zatražio je hitnu sjednicu Skupštine grada Banjaluka o stanju bezbjednosti saobraćaja na području grada nakon tragedije u…\nPolitika Januar 13, 2020\nGradski odbor PDP-a zatražio je hitnu sjednicu Skupštine grada Banjaluka o stanju bezbjednosti saobraćaja na području grada nakon tragedije u Dervišima u subotu naveče u kojoj je na pružnom prelazu poginula Jelena Milovac (24) a povrede opasne po život zadobio Željko Stanić (49).\nOni su tražili da jedina tačka sjednice bude detaljna analiza svih opasnih saobraćajnica, prelaza i drugih mjesta na kojima u kontinuitetu dolazi do tragedija sa fatalnim ishodima.\n– Nakon sjednice, na kojoj treba pozvati stručnjake koji iz oblasti bezbjednosti saobraćaja, potrebno je usvojiti konkretne mjere kako bi se spriječili gubici života u budućnosti – saopšeno je iz ove partije.\nGradski odbor PDP je naglasio da je u svojim brojnim aktivnostima u prethodnom periodu neprestano ponavljao da Banjaluka nije sigurna za život, da postoje brojna rizična mjesta za prolaz građana i vozila, te da gradonačelnik i gradska vlast “nemaju pravo da zbog svoje sujete zanemaraju ove probleme”.\nIstovremeno, iz Skupštine grada poručili su da oni svake godine daju redovnu informaciju o bezbjednosti saobraćaja na području grada Banjaluka i u kojoj svi odbornici imaju mogućnost da učestvuju aktivno svojim prijedlozima i sugestijama.\n– Činjenica jeste da Gradski odbor PDP-a Banjaluka traži hitnu sjednicu Skupštine grada Banjaluka, ali je isto tako i da predstavnici PDP-a u gradskom parlamentu u kontinuitetu ne učestvuju u radu kada se govori o bezbjednosti saobraćaja. U prilog tome govori činjenica dana 25. sjednici Skupštine grada Banjaluka 2018. godine, sadašnji predsjednik GO PDP-a Banjaluka, Draško Stanivuković, kao odbornik u gradskoj Skupštini nije učestvovao kada se raspravljalo o tački bezbjednosti saobraćaja, što se jasno može vidjeti u Skupštinskom zapisniku. Isto tako, prije dva mjeseca, na 36. sjednici Skupštine grada Banjaluka, kada je ponovo bila tačka o bezbjednosti saobraćaja, odbornik PDP-a u Skupštini grada Banjaluka, Jovo Savanović, nije učestvovao, tako da se kontinuitet neučestvovanja odbornika PDP-a po pitanju bezbjednosti saobraćaja u Banjaluci nastavio – poručili su iz Gradske skupštine.\nU svakom slučaju, kažu oni, informacija o bezbjednosti saobraćaja na području grada Banjaluka razmatraće se i u ovoj godini u drugom kvartalu, što je usvojeno programom rada Skupštine grada Banjaluka za 2020. godinu.\nSavjet Mjesne zajednice Zalužani osudio je danas politizaciju saobraćajne nesreće na pružnom prelazu u ovom naselju i pozvao političke partije da se uzdrže od sticanja “političkih poena” na ljudskim tragedijama.\nU saopštenju za javnost, Savjet MZ Zalužani, sa Radivojom Šušnjarom na čelu, istakao je da pojedine političke partije žele da zloupotrijebe nedavnu nesreću na pružnom prelazu u Podgoričkoj ulici kad je, od udara voza poginula 24-godišnja djevojka, koristeći ovu tragediju za “bezobzirnu političku promociju”.\n– Opravdani zahtjevi mještana našeg naselja za povećanje bezbjednosti na pružnim prelazima ne mogu i ne smiju biti predmet brutalnih političkih zloupotreba, kojim svjedočimo otkako se dogodila ova nesreća – ističu iz Savjeta mjesne zajadnice.\nOni su od Željeznica RS, odgovornog za održavanje pružnih prelaza, ponovo zatražili da razmotre zahtjeve mještana ovog naselja za poboljšanje bezbjednosti na sva tri prelaza na području Zalužana, ističući da su i dosada u više navata upućivali incijative ŽRS kako bi prelazi bili bolje obezbjeđeni.\n– I ovom prilikom, ponovo skrećemo pažnju na navedene željezničke prelaze i predlažemo da se u najkraćem mogućem vremenu preduzmu sve moguće mjerei i aktivnosti na obezbjeđivanju prelaza, kako bi se bezbjednost građana podigla na najviši nivo bezbjednosti – navodi se u saopštenju.\nPovodom ove nesreće, Željeznice RS juče su saopštile da je uzrok nesreće u Podgoričkoj ulici nepažnja vozača automobila, u kojem se nalazila stradadala djevojka jer se nije zaustavio ispred prućnog prelaza.\nIz “Željeznica” su istakli da je ovaj prelaz obezbijeđen tzv. Andrejinim krstom, znakom stop i trouglom preglednosti, te podsjećaju da na njihovim prugama nema neobezbijeđenih putnih prelaza.\nU saopštenju navode da ni one, kao i bilo koje druge željeznice u svijetu, nisu u obavezi da svaki putni prelaz obezbijede branicima ili polubranicima.\n– Prema propisanim zakonskim odredbama, način i nivo osiguranja putnog prelaza određen je na osnovu kategorije puta, dopuštene brzine na pruzi i gustine drumskog saobraćaja, što je definisano zakonom i propisima koji uređuju oblast željeznica – istakli su iz ŽRS.\nNa ispitu u NSRS jedinstvo i vlasti i opozicije\nRedovna sjednica Narodne skupštine RS, šesta po redu, pokazala je pukotine unutar vladajuće koalicije, ali i među opozicionim strankama. Naime,…\nŠta piše u Programu reformi koji BiH šalje u NATO? (FOTO)\nNarodna skupština Republike Srpske u ponedjeljak će na posebnoj sjednici raspravljati o Programu reformi, a novinari su došli do dokumenta…\nPred poslanicima NSRS deklaracija o položaju Srba u Crnoj Gori\nNarodna skupština Republike Srpske osuđuje napade na Srpsku pravoslavnu crkvu i Mitropoliju crnogorsko – primorsku u Crnoj Gori, te se…\nZoran Tegeltija od danas je i zvanično kandidat za predsjedavajućeg Savjeta ministara BiH. Ovu informaciju je potvrdio lider Saveza nezavisnih…\nGovedaricu do sada podržala četiri, Miličevića šest odbora\nNovokonstituisani opštinski odbor SDS iz Berkovića predložio je u nedjelju Vukotu Govedaricu za kandidata za predsjednika stranke. U slučaju da…


Bez obzira na činjenicu da su u ovaj meč ušli sa obezbeđenim plasmanom u finale, crveno-beli su ponovo od samog starta odigrali maskimalno ozbiljno, agresivno pa ni rezultat takve igre nije izostao.\nCrveno-beli su brzo poveli sa 11:4, pa 16:6, gosti su smanjili na 16:10, ali od tog trenutka na parketu je igrao samo jedan tim - Crvena zvezda.\nPrednost je rasla iz minuta u minut, na poluvremenu je bilo 52:25, i pitanje pobednika bilo je rešeno, a u drugom delu trener Bojan Đerić je ponovo ukazao šansu svim igračima, koji su rutinski uvećali prednost do konačnih 102:59. Utakmicu crveno-belih juniora pratio je stručni štab seniroskog tima, trener Milan Tomić, Andrija Gavrilović, Milenko Topić i Saša Kosović kao i prvotimac Nemanja Nenadić.\nTrener seniorskog tima Crvene zvezde Milan Tomić gleda meč juniora\nNajefikasniji kod pobednika su bili Lazar Vasić sa 15 poena i Tomašević koji je postigao jedan manje. Zvezda će ime protivnika saznati oko 20 časova kada bude bio poznat pobednik derbija grupe B Spars - Mega.


Vlada Srbije će finansirati rekonstrukciju Sportskog centra "Banjica"\nMinistar finansija u Vladi Republike Srbije Mlađan Dinkić posetio je juče Sportski centar "Banjica" i tom prilikom izjavio da će Vlada Srbije, uoči Evropskog prvenstva u vaterpolu 2006. godine, finansirati rekonstrukciju ovog centra, kao i da će za realizaciju tog projekta iz budžeta za narednu godinu biti izdvojeno 80 miliona dinara.\nDinkić je na konferenciji za novinare nakon obilaska centra naveo da će rekonstrukcija plivališta i pratećih objekata, koja bi trebalo da počne 1. marta naredne godine, koštati oko milion evra i da će, pored Vlade Srbije, značajnu finansijsku pomoć uputiti i Skupština Beograda.\nOn je ocenio da, osim što vaterpolo kao neprofitabilan sport zahteva pomoć države, i postignuti rezultati naših vaterpolista na najznačajnijim međunarodnim takmičenjima nameću obavezu da se razvoj tog sporta sistemski pomogne.\nMinistar finansija je naglasio da Vlada Srbije planira da naredne godine uveća sredstva namenjena sportu i podsetio na to da su ove godine ta sredstva bila tri puta veća u odnosu na prošlu godinu, odnosno iznosila su milijardu i po dinara, ali da je veći deo dat za plaćanje organizacionih prava za Univerzijadu, čiji smo domaćini 2009. godine.\nPoput vaterpolista koji su za zlatnu medalju na Svetskom prvenstvu u Montrealu nagrađeni sa 200.000 evra, ubuduće će biti nagrađivani i svi pobednici evropskih i svetskih šampionata, istakao je Dinkić i dodao da će nagrade u iznosu 50.000 evra pripasti i pobednicima u mlađim kategorijama, dok će za nagrađivanje pojedinačnih rezultata na međunarodnom nivou resorno ministarstvo dati svoj predlog.


Radojičić pozvan na obeležavanje 500 godina osnivanja Havane - Studio B\nRadojičić pozvan na obeležavanje 500 godina osnivanja Havane Beoinfo\nObjavljeno: 20.09.2019. 12:19 Izmenjeno: 20.09.2019. 12:24\nGradonačelnik Beograda Zoran Radojičić pozvan je da prisustvuje obeležavanju 500 godina od osnivanja grada Havane, 14. novembra.\nPoziv, koji mu je uputio prvi čovek Havane Reinald Garsija Sapata, gradonačelniku Radojičiću je uručio ambasador Kube u Srbiji Gustav Tristo del Todo.\nDel Todo je naveo da bi dolazak gradonačelnika Beograda na obeležavanje osnivanja Havane bio značajan, s obzirom na izuzetan potencijal kada je reč o saradnji dva grada u oblasti umetnosti, kulturne razmene i turizma.\nGradonačelnik Beograda istakao da je počastvovan pozivom i podsetio na prijateljske odnose dva naroda koji traju već 76 godina.\nRadojičić je rekao da se, iako geografski udaljene, dve zemlje podržavaju, te podsetio na solidarnost koju je Kuba pružila tokom bombardovanja 1999. godine, ali i na podršku suverenitetu i teritorijalnom integritetu naše države po pitanju KiM.\nOn je istakao da je prošle godine Havanu posetilo više od 6.000 srpskih turista i da naši ljudi osećaju gostoprimstvo i prijateljske emocije u Havani, te da saradnju u oblasti turizma treba produbiti, kako bi što više građana iz Beograda, ali i cele Srbije posetilo Kubu, kao i da bi njihovi turisti dolazili kod nas.\nRadojičić je istakao da nastoji da kao gradonačelnik razvija međunarodnu saradnju jer često glavni grad može da ima i diplomatsku ulogu, kao i da preko saradnje glavnih gradova vidi unapređenje bilateralne saradnje dve zemlje.


Prvi čovek Tvitera: Sve više "tviteraša" u Srbiji – Nadlanu.com\nObjavljeno 26. juna 2013. / 20:56:24\nBroj "tviteraša" u Srbiji i regionu brzo raste i to tržište se značajno povećava, kaže za Tanjug prvi čovek kompanije "Tviter" Dik Kostolo.\nGeneralni menadžer “Tvitera” je prethodno na tribini Brukings instituta govorio o uticaju ove društvene mreže na aktuelne događaje u svetu, njegovu današnju ulogu i buduće izazove sa kojima će se suočavati.\nKostolo je istakao da Tviter danas predstavlja ono što je u antičko vreme bio “javni gradski trg”.\n“Mi ne želimo da namećemo stav, već je naša mreža platforma na koju ljudi dolaze da iskažu svoja mišljenja. Tako je bilo i nekada na gradskim trgovima, gde ste imali građane, filozofe, političare, sveštenike, muzičare. Svi su dolazili da kažu i pokažu šta znaju”, opisao je Kostolo.\nOn smatra da ne stoje kritike koje su prethodnih dana upućene od strane turskog premijera Redžepa Tajipa Erdogana oko organizovanja demonstracija u toj zemlji, jer je “Tviter” samo mesto na kome se susreću različita mišljenja.\nJedno od pitanja ticalo se i rasta broja korisnika na “Tviteru” i da li postoji pravilo u vezi sa tim, na šta je Kostolo rekao da postoji sezonski trend rasta, kao i regionalni.\n“Kada se neka poznata ličnost u nekoj zemlji pojavi na “Tviteru”, odmah beležimo i veći broj ljudi iz te zemlje ili regiona. Takođe, i sportski klubovi su dobar magnet, kao na primer pojavljivanje nekog bundesligaša u Nemačkoj”, dodao je on.\nGovoreći o budućnosti, Kostolo je odbacio tvrdnje da bi “Tviter” mogao da zameni medije, ocenjujući da ova društvena mreža sažima informacije, ali da analitički tekstovi i dalje ostaju rezervisani za novinare.\nDevojčica (6) šokirala žiri šoua "Amerika ima talenat": Izgleda kao anđeo, peva kao đavo (VIDEO)


VAŽAN SASTANAK PREDSEDNIKA VUČIĆA U BEOGRADU: Odnosi Srbije i Nemačke na najvišem nivou u istoriji (FOTO) | Najnovije vesti - Srbija danas\nU razgovoru o regionalnoj situaciji, predsednik Vučić je rekao da je Srbiji stalo do rešenja za pitanje Kosova i Metohije zbog sopstvene stabilnosti, kao i mira na Zapadnom Balkanu, ali da je Priština uvođenjem takse na srpsku robu i drugim jednostranim i provokativnim aktima udaljila dijalog od njegove suštine.\nSuzana Šic je ponovila podršku politici mira i saradnje na Zapadnom Balkanu, koju njena zemlja pruža i kroz Berlinski proces, posebno Regionalnoj kancelariji za saradnju mladih, osnovanoj na inicijativu predsednika Vučića.\nAleksandar Vučić predsednik Srbije Suzana Šic Nemačka sastanak\nOdnosi izmedju Srbije i Nemacke su na najvisem nivou,a sve je to posledica odgovorne politike koju vodi ova zemlja.Nemacka ulaganja u nasoj zemlji su u stalnom porastu,kao i broj nemackih firmi koje posluju kod nas.\nSve vise jacamo nasu saradnju!\nSrbija je iz dana u dan sve vise postovana, kako u Evropi, tako i u svetu..\nVerujemo da ce odnosi sa Nemackom biti jos bolji jer sve je to zahvaljujuci dobroj vladavini sadasnje vlasti.\nDobri odnosi sa Nemačkom ukazuju da smo kao država ojačali i da nas poštuju, jer visoko razvijene zemlje ne žele saradnju sa državama koje su nestabilne.\nSrbija i Nemacka imaju odlicnu dugogodisnju saradnju\nSastanak sa nemačkim predstavnicima je veoma bitan, jer su oni vodeći činilac u Evropskoj uniji i samim tim dobri odnosi sa njima omogućava bolji položaj Srbije u svetu.\nOdnosi Srbije i Rusije na najvisem mogucem nivou.\nSastanak od koga će naša zemlja imati veliku korist.\nNeizmerno smo zahvalni Nemackoj na podrsci koju nam pruza na nasem evropskom putu. Treba cuvati i negovati ovakva partnerstva.


Ministar Udovičić otvorio omladinsku konferenciju „Uključeni, osnaženi i povezani mladi – stub održivog razvoja” – Povezivanje mladih iz regiona treba biti prioritetni cilj političkih aktera | Министарство омладине и спорта\nMinistar Udovičić otvorio omladinsku konferenciju „Uključeni, osnaženi i povezani mladi – stub održivog razvoja” – Povezivanje mladih iz regiona treba biti prioritetni cilj političkih aktera\nMinistar omladine i sporta Vanja Udovičić otvorio je omladinsku konferenciju, koju Ministarstvo omladine i sporta već tradicionalno organizuje na godišnjem nivou s ciljem razmene znanja i informacija o omladinskim politikama na međunarodnom nivou, a ovoga puta sa temom „Uključeni, osnaženi i povezani mladi – stub održivog razvoja”.\nMinistar Udovičić se u svom uvodnom izlaganju zahvalio kolegama državnom ministru Republike Albanije za omladinu i decu Bori Mužaći i direktoru Agencije za mlade i sport Republike Severne Makedonije Naumčetu Mojsovskom na učešću i istakao važnost zajedničkog zalaganja i delovanja svih donosioca odluka iz regiona o pitanjima koja utiču na uređenje omladinske politike i većeg društvenog angažovanja mladih.\n„Ovo je najbolja prilika da sumiramo sve što smo prethodne godine započeli i uradili, ali i da podelimo svoje planove i vizije za dalje osnaživanje mladih da aktivno učestvuju u kreiranju aktuelnih, ali i budućih omladinskih politika. Ministarstvo omladine i sporta Republike Srbije implentiralo je mehanizme koji omogućavaju da se glas mladih čuje, poštuje i bude ključni argument prilikom donošenja najvažnijih odluka. Kroz podršku raznim programima i projektima koji iniciraju povezivanje mladih na međunarodnom nivou nastojimo da direktno utičemo na širenje socijalnog kapitala regiona koji je najsnažniji temelj stabilne i perspektivne budućnosti. Mi sada ulažemo i razmenjujemo ideje sa generacijama koje su predvodnici tehnoloških inovacija, novih vidova komunikacije i svedoci smo aktivnih menjanja društvenih tokova na dnevnom nivou. Naša obaveza je da prepoznamo svaku društvenu promenu koja bitno utiče na položaj mladih i odluke donosimo u skladu sa aktuelnim potrebama i inicijativama.\nPovezivanje mladih iz regiona treba biti prioritetni cilj svih nas, jer to je najveća garancija uspešne budućnosti našeg podneblja. Moramo pratiti tokove na globalnom nivou, usklađivati politike i strateške ciljeve, delovati zajednički i stvoriti atmosferu po kojoj ćemo biti prepoznati kao primer dobre prakse. Uveren sam da mi kao region taj potencijal i kapacitet imamo, i da uz iniciranje sve više programa koji za cilj imaju saradnju i razmenu informacija između mladih, možemo postići rezultate koji će promeniti budućnost čitavog regiona na bolje, a mi biti ti koji diktiramo pozitivne trendove na globalnom nivou”, naglasio je ministar Udovičić.\nPosle uvodnih obraćanja, predstavnici nevladinih organizacija razmatrili su postojeće međunarodne inicijative u omladinskom sektoru, a predstavnici mladih izložili rezultate razvojnih projekata.


Grad Beograd predstavio ponudu na sajmu u Novom Sadu - Studio B\nGrad Beograd predstavio ponudu na sajmu u Novom Sadu\nGrad Beograd predstavio ponudu na sajmu u Novom Sadu Beoinfo\nBeogradBeograd Pocetna 15. 05. 2018. 19:53:09\nU okviru danas otvorenog Međunarodnog poljoprivrednog sajma u Novom Sadu, Grad Beograd je na svom štandu predstavio ponudu poljoprivrednih proizvođača koji su uglavnom dobitnici podsticajnih sredstava grada, ali i priznanja za kvalitet svojih proizvoda.\nPrema rečima gradskog sekretara za privredu Milinka Veličkovića, ovo je treći put da Grad Beograd izlaže, a drugi put da samostalno predstavlja poljoprivredne proizvođače koji izlažu proizvode iz svog domena.\n– Mnogi misle da Beograd nema dovoljno razvijenu poljoprivredu, ali na terotioriji grada ima oko 200.000 hektara poljoprivrednig zemljišta, od čega je oko 150.000 obradivog. Grad Beograd svake godine izda u zakup između 20 i 25 hiljada hektara poljoprivrednog zemljišta, a prihod od toga ide u uređenje atarskih puteva – istakao je Veličković.\nOn je dodao da Grad Beograd iz godine u godinu povećava sredstva za podsticaje u poljoprivredi.\n– Tako smo za ovu namenu 2016. godine izdvojili 40 miliona dinara, 2017. godine 120 miliona, da bi ove godine povećali na 180 miliona dinara. Prošle godine smo delili traktore, a ove poljoprivredne mašine, odnosno priključke, plastenike, protivgradne mreže. Pored subvencija za nabavku svega toga, dajemo sredstva i za nabavku košnica, kao i opreme za proizvodnju meda. U delu stočarske proizvodnje, ove godine po prvi put delimo umatičene ovce, koze, ali i junice kao i prošle godine – rekao je sekretar za privredu, dodajući da se svake godine uvodi nešto novo kako bi ljudi ostali da rade na selu i kako bi mogli da zarađuju i žive od svog rada.\nOn je podsetio da ovakav vid promocije dosta znači jer pokazuje da Beograd nije samo urban grad i da pojedine njegove opštine imaju razvijenu poljoprivredu.\nNa 85. Međunarodnom poljoprivrednom sajmu u Novom Sadu, na štandu Grada Beograda predstavili su se izlagači iz Rakovice, Mladenovca, Lazarevca, Barajeva, a u ponudi su bili mlečni, suhomesnati, kao i proizvodi od meda, voća, testenine.\nNa Međunarodnom poljoprivrednom sajmu u Novom Sadu, koji traje do 21. maja, učestvuje više od 1.500 izlagača iz 60 zemalja, a zemlja partner ove godine je Francuska.


Ronioci iz Češke pomažu u uklanjanju i uništavanje mina iz rijeke Une - mojusk.ba\nRonilački tim Ministarstva unutrašnjih poslova Češke u saradnji sa predstavnicima Federalne uprave civilne zaštite Federacije BiH počeo je uklanjanje i uništavanje minsko-eksplozivnih sredstava iz rijeke Une, na širem području Bihaća.\nOve aktivnosti trajaće do 14. avgusta, saopšteno je iz Ministarstva bezbjednosti BiH.\nSaradnja je ostvarena u okviru Memoranduma o razumijevanju koji su potpisali Ministarstvo bezbjednosti BiH i Ministarstvo unutrašnjih poslova Češke.\nDo sada je uspješno očišćeno korito rijeke Save na području Orašja, Odžaka i Brčkog, gdje je pronađen veliki broj različitih neeksplodiranih ubojitih sredstava, a posebno je značajno vađenje i uništavanje dvije avio-bombe kod Brčkog.\nČeški ronilački tim će od 29. avgusta do 11. septembra nastaviti uništavanje minsko-eksplozivnih sredstava iz rijeke Une.


N.M. | sreda 23. juni 2021. 15:00h\nKada je najavljeno da će biti snimljen nastavak serije "Tračara" verni pratioci sage o bezobrazno bogatim klincima sa Aper Ist Sajda su sa oduševljenjem dočekali ove vesti.\nTračara • TV Prva / screenshot\nMeđutim, kada je obelodanjeno da će nova sezona promeniti srž serije reakcije su postale oštro podeljene.\nNaime, kako prenosi Variety, režiseri su doneli odluku da bogatstvo, na kom je manje-više bio akcenat u prvobitnoj verziji serije, padne u drugi plan, odnosno da glavni akteri ne budu razmaženi klinci koji troše basnoslovne sume novca i uživaju u privilegijama koje status milionera sa sobom nosi.\nOni se u novoj sezoni neće ophoditi sa nepoštovanjem prema posluzi i neće se rasipati parama nego će koristiti svoje bogatstvo kako bi menjali stvari u društvu, odnosno uticali na podizanje svesti o rasizmu ili položaju LGBT populacije.\n"Odlična ideja, svaka čast na tome, 2021. godina je i neke stvari treba da se promene", poručio je jedan korisnik Tvitera sa čim se drugi nije složio uz obrazloženje: "Zašto mora sve da ima angažovan karakter? Poenta ove serije i jeste bila u tome da vidimo kako žive oni čiji nam je život nedostižan, zato smo i gledali, a ovo sada nema apsolutno nikakvog smisla."


Logistika - Branše - Uvoziti iz Austrije - Poslovni vodič Austrija - www.advantageaustria.org\nAustrija je središte i centralno čvorište transevropskih saobraćajnih tokova i zbog svog geografskog položaja ima veliki značaj kao logistička lokacija. Povoljna, multimodalna veza sa međunarodnom mrežom saobraćajne infrastrukture koja ide drumom, železnicom, brodom i vazduhom je važan faktor uspjeha austrijskih transportnih kompanija i pružalaca logističkih usluga. Austrijska logistička industrija ima inovativne koncepte i tehnologije za mobilnost budućnosti, naročito za ekološki prihvatljiva transportna rješenja u teretnom saobraćaju. Austrija je takođe jedna od vodećih zemalja u svijetu kada se radi o saobraćajnoj telemetriji, izgradnji žičara i proizvodnji željezničkih vozila.\nOvdje se na osnovu odabranih podataka informirajte o važnosti branše: Logistika\nRail Cargo Group - teretni transport ÖBB (Austrijskih željeznica)


Predavanje o preventivnom ginekološkom pregledu - Grad Prokuplje\nU Devetoj evropskoj nedelji prevencije bolesti raka grlića materice u Opštini Prokuplje organizovano je predavanje na temu prevencije i ranog otkrivanja ove bolesti.\nU organizaciji Preventivnog centra Doma zdravlja, u toku meseca februara ove godine započeće akcija organizovanog besplatnog skrining pregleda za žene od 20 do 65 godina. Ovo je na predavanju,koje je organizovano za radnike Opštinske uprave, rekla doktorka ginekolog Olivera Ranđelović.\n– Ovim danas pozivamo žene Topličkog upravnog okruga da se jave na ginekološki pregled kada budu dobile poziv,ali isti mogu da obave i pre toga,jer redovno javljanje je najbolja preventiva,istakla je doktorka Ranđelović,dodajući da je u 83% slučajeva papanikolau testom moguće otkriti sumnjive promene na grliću,a zajedno sa kolposkopijom u 99% slučajeva promene mogu biti otkrivene u premalignom stanju.\nNa ovom preventivnom predavanju i pozivu ženama da redovno odlaze kod ginekologa istaknuto je i to da u skandinavskim zemljama nema ove bolesti,a da je naša zemlja 2002. godine bila na neslavnom prvom mestu po broju obolelih od raka grlića materice.\n– Uradite ginekološki pregled najpre zbog sebe,a onda i zbog svoje porodice,jer ćete jedino zdrave moći na pravi način da brinete o njoj,poručila je ovom prilikom doktorka ginekolog Olivera Ranđelović.\nOvakva predavanja Preventivni centar Doma zdravlja Prokuplje i Odeljenje ginekologije organizovaće i u drugim organizacijama i ustanovama.


Otvoreni Balkan ima jednu poruku - saradnja u regionu - Impuls\nObjavljeno: Nedjelja, 15 Maj 2022 09:00\nPredsednik Vlade Crne Gore Dritan Abazović rekao je, u intervjuu za Dojče vele na albanskom jeziku, da je inicijativa Otvoreni Balkan u skladu sa Berlinskim procesom i poručio je i da je spreman da potpiše Temeljni ugovor sa Srpskom pravoslavnom crkvom.\n"Za mene je situacija jednostavna i ne treba je dramatizovati", poručio je on.\n"Oni su međusobno kompatibilni. Problem je što ljudi na Zapadnom Balkanu pokušavaju da dramatizuju svako pitanje", rekao je Abazović i naglasio da inicijative poput Berlinskog procesa, CEFTA i Otvorenog Balkana imaju kao zajedničku poruku regionalnu saradnju.\n"Za to treba da verujemo jedni drugima i da nijedan predlog koji dolazi preko granice ne vidimo kao na nešto neprijateljsko", poručio je Abazović.\n"Možda moja teza nije tačna, ali ja čvrsto verujem u nju, a to je da je nacionalizam duboko vezan za korupciju. A političke elite koje žele da promovišu nacionalizam, ne rade to zbog patriotizma, već da bi održale status kvo i sprečile izgradnju institucija. Jer kada budemo gradili institucije, a tu ne mislim samo na Crnu Goru, već i na region, kada budemo izgradili jake institucije onda će i odnosi među ljudima biti bolji, bez obzira koju državu ili versku grupu predstavljaju" , naveo je Abazović.\n"A ako govorimo o tome da li ću potpisati sporazum sa SPC? Da! Spreman sam da potpišem bez ikakvim problema. Želimo da promovišemo liberalni kontekst slobode veroispovesti, gde svaki vernik ima ista prava", poručio je Abazović.


U Specijalnoj bolnici "Gejzer" 25 zaraženih od korone. Danas smeštena nova grupa ljudi - Televizija Leskovac\nU Specijalnoj bolnici za rehabilitaciju „Gejzer“ u Sijarinjskoj Banji u petak 17. juna proglašena je epidemija kovida 19. Naime, u prethodna tri dana prisustvo korona virusa utvrđeno je kod 22 korisnika i troje zaposlenih u ustanovi.\nNa današnjem zasedanju Komisije za bolničke infekcije, koja funkcioniše pri Specijalnoj bolnici „Gejzer“, Zavod za javno zdravlje Leskovac dao je predlog mera, kojima se, između ostalog, nalaže da se narednih dana ne vrši prijem novih gostiju.\nZbog proglašenja epidemije u jeku sezone deo meštana Sijarinske Banje okupio se juče ispred bolnice Gejzer, ne dozvolivši direktoru Zoranu Radenkoviću da uđe u ovu ustanovu. Nakon toga, usledila je ostavka Radenkovića na mesto direktora. On je u telefonskom razgovoru sa našim novinarom istakao da je ostavku podneo iz moralnih razloga, smatrajući da je to njegova dužnost nakon svega što se tokom jučerašnjeg dana desilo ispred bolnice, mada je postupao u skladu sa zakonom i po nalogu Zavoda za javno zdravlje Leskovac.\nPredlog mera Zavoda za javno zdravlje Leskovac, osim one koja se odnosi na obustavu prijema novih gostiju, podrazumeva nošenje maske, držanje fizičke distance, pojačanu dezinfekciju i merenje temperature kod zaposlenih i korisnika bolnice. Međutim, danas je nakon obavljenog testiranja, smeštana nova grupa gostiju. Kako nadležni tvrde konačnu odluku o daljem radu Specijalne bolnice za rehabilitaciju Gejzer daće Ministarstvo zdravlja.\nGosti koje smo zatekli ispred bolnice „Gejzer“ negodovali su, zbog testiranja koje je sprovedeno.\nMeštani koji izdaju stanove turistima kažu da su zabrinuti za svoju egzistenciju, dodajući da su u avgustu prošle godine, kada je na dvadeset četiri dana proglašena epidemija u bolnici „Gejzer“, imali velike gubitke.\nNa njihovu konstataciju da prošle godine tokom zimskog perioda, kada je korona virus potvrđen kod 15 zaposlenih u bolnici, nije proglašena epidemija, direktor Sokolović odgovara da je reč o periodu godine kada nije bila sezona.


Vlada Republike Srbije >> Vesti >> Intervju >> Više od 140 miliona evra za unapređenje vazdušnog saobraćaja\nViše od 140 miliona evra za unapređenje vazdušnog saobraćaja\nBeograd, 20. april 2003. godine - Ministar saobraćaja i telekomunikacija u Vladi Republike Srbije Marija Rašeta-Vukosavljević izjavila je u intervjuu za današnje izdanje lista "Politika", da će u narednih nekoliko godina u vazdušni saobraćaj biti uloženo najmanje 140 miliona evra. Prema njenim rečima, Evropska investiciona banka odobrila je kredit od 100 miliona evra za modernizaciju kontrole vazdušnog saobraćaja, a kredit Evropske banke za rekonstrukciju i razvoj, u iznosu od 30 do 40 miliona evra, uložiće se u rekonstrukciju Aerodroma "Beograd". Zvanični sajt Vlade Republike Srbije prenosi delove ovog intervjua.\nO unapređenju avio-saobraćaja u Srbiji:\nU ovom trenutku, izuzetno je važno da se ponovo uključimo u rad međunarodnih organizacija. Nedavno smo obnovili saradnju sa Međunarodnom organizacijom za civilni vazdušni saobraćaj, od koje smo dobili instrukcije šta nam je sve potrebno za obnavljanje članstva. Sa njima bismo se prilagodili politici "otvorenog neba" i ponovo dobili kontrolu vazdušnog prostora nad Kosmetom, na visinama iznad deset hiljada metara. Dobiti kontrolu neba nad tim prostorom je za nas od nacionalnog, ali i ekonomskog interesa, jer bi se time uvećali prihodi od naplate preleta.\nO ulaganju u kontrolu vazdušnog saobraćaja:\nPrvi korak je ulaganje u nabavku savremene opreme, koja podiže bezbednost vazduhoplova na najviši mogući nivo. Uz brži prijem i otprem aviona preko našeg neba moći ćemo da računamo i na veći broj preleta, a samim tim će i prihodi biti veći. Zbog toga nam je Evropska investiciona banka odobrila kredit od 100 miliona evra za modernizaciju kontrole vazdušnog saobraćaja.\nO rekonstrukciji Aerodroma "Beograd":\nAerodrom u Beogradu očekuju složeni radovi. Realizacija projekta nazvanog "Kapija Srbije", počeće početkom oktobra, pomoću kredita Evropske banke za rekonstrukciju i razvoj, u visini od oko 40 miliona evra. Projekat predviđa da se stara i nova aerodromska zgrada objedine u jednu celinu, čime će se prilagoditi otpremu mnogo većeg broja putnika nego do sada. To će biti završeno do aprila sledeće godine. Odličan položaj aerodroma koji u svojoj neposrednoj blizini ima reku Dunav, autoput i železničke veze na "Koridoru 10" nameće i otvaranje kargo-centra preko kojeg će se primati i otpremati roba ne samo za naše potrebe, već i za potrebe regiona. U tom cilju aerodrom će brzo dobiti železničku vezu, a izlaz na autoput biće proširen novom petljom. Te pogodnosti otvaraju mogućnosti za dalje investicije, među kojima su i otvaranje predstavništava stranih kompanija poput "DHL-a", posebnog dela za poslovnu avijaciju, kao i modernog i luksuznog hotela, o čemu se radi odgovarajuća studija. Do sada smo ostvarili brojne kontakte i pretpostavljamo da će biti dosta zainteresovanih za ulaganje u ovaj projekat. Stoga nije preambiciozno reći da će ukupna ulaganja premašiti više stotina miliona evra.


Tomislav Nikolić iz Srpske radikalne stranke izabran jutros za novog predsednika Skupštine Srbije\nNakon petnaestosatne žučne rasprave u kojoj nije manjkalo ni kafanskog rečnika, za novog predsednika Skupštine Srbije rano jutros izabran je zamenik predsednika Srpske radikalne stranke Tomislav Nikolić.\nZa njegov izbor glasali su poslanici SRS-a, Demokratske stranke Srbije (DSS), Nove Srbije (NS) i Socijalističke partije Srbije (SPS).\nOdmah nakon glasanja, sednicu su napustili poslanici DS-a, G17 Plus i Liberalno-demokratske partije, koji nisu glasali za Nikolića.\nPošto je preuzeo predsedavanje sednicom, Nikolić je zahvalio poslanicima, poručio da "nije opasnost za Srbiju" i zakazao nastavak konstitutivne sednice za 14 časova.\nIzjavio je i da očekuje predloge za potpredsednike parlamenta i za članstvo u odborima.\nDSS i NS je glasanje za funkcionera radikala obrazložila "demokratskim principom" da, pošto nije postignut dogovor o formiranju nove vlade, predsednik parlamenta treba da bude iz stranke koja ima najveći broj poslanika. To, kako je saopšteno, ne znači i formiranje buduće vladajuće koalicije sa radikalima.\nŠef poslaničke grupe Demokratske sranke (DS) Dušan Petrović ocenio je medjutim da je Demokratska stranka Srbije odlukom da podrži izbor Tomislava Nikolića za predsednika parlamenta očigledno donela odluku da se "uputi prema Srpskoj radikalnoj stranci" i da je napravila veliki iskorak od vrednosti uspostavljenih posle petooktobarskih promena.\nPetrović je rekao da postoje teoretske mogućnosti da DS, DSS i G17\nplus formiraju novu vladu sve dok ona ne bude formirana "sa nekom\ndrugom većinom, SRS-om i ili Socijalističkom partijom Srbije".\nSkupštinsku raspravu su uglavnom obeležile medjusobne optužbe poslanika\nDS-a i DSS za neuspeh pregovora o formiranju nove vlade, ali su žestoke optužbe razmenili i poslanici SRS i G17 Plus.\nGeneralni sekretar SRS-a Aleksandar Vučić je u jednoj replici poručio Mladjanu Dinkiću da je "najveći pljačkaš u istoriji Srbije" na šta mu je on odgovorio: "Vi ste ubica. Toliko ste ljudi indirektno ubili da me čudi kako možete da izadjete napolje".\nPoslanici DS i DSS su polemisali o izboru čelnih ljudi u sektoru bezbednosti a mogle si se čuti i reakcije na izjavu visokog predstavnika EU, Havijera Solane, da predsednik Srbije i DS treba da ima ključnu kontrolu službi bezbednosti.\nKraj sednice obeležile su optužbe poslanika SRS-a na račun Božidara Djelića da ima 11 miliona evra u akcijama Meridijan banke i da je u Narodnoj banci Srbije, gde je upisan kao vlasnik 10 odsto kapitala, insistirao da ti podaci ostanu tajna. Kandidat DS-a za premijera je te navode odbacio.\nUkoliko do 14. maja u ponoć poslanici ne izglasaju novu vladu, Skupština Srbije se raspušta i predsednik Republike dužan je da raspiše nove parlamentarne izbore.\nPrema ustavnim rokovima izbori moraju da se održe u roku od 60 dana, odnosno najkasnije do 13. jula.


Sirijac uhapšen u Njemačkoj zbog sumnji da je planirao napade\nBerlinska policija nakon napada na božićni market 19. decembra 2016.\nSirijski muškarc uhapšen je u Njemačkoj pod sumnjom da je od militanata takozvane "Islamske države" (IDIL) tražio 180.000 eura da bi kupio vozila koje je namjeravao da iskoristi za jedan od nekoliko napada, saopštile su vlasti u ponedjeljak.\nOvaj tridesetosmogodišnji Sirijac je stigao u Njemačku krajem 2014., kao tražilac azila, a uhapšen je u subotu u Sarbrikenu, u blizini granice sa Francuskom. On je optužen za prikupljanje novca da bi ga koristio on ili neko drugi za izvođenje napada.\nTužioci su ga optužili da je kontaktirao nekoga u Siriji "za koga je znao da je u poziciji da obezbijedi novac od IDIL-a za finasiranje terorizma" prošlog mjeseca preko, šifrovane telegrafske službe. Osumnjičeni je navodno tražio 180.000 eura da bi mogao da kupi i prefarba automobile koji je namjeravo da napuni eksplozivom prije nego što bi sa njima ušao u masu ljudi.\nProces protiv njega pokrenut je na osnovu dojave jedne osobe koja je o tome obavijestila njemačku Federalanu kriminalnu policiju.\nSirijac je, kako se sumnja, rekao svojim finansijerima da će svaki automobil koštati 22,500 eura i da će u svakom od njih biti ubačeno 400 do 500 kilograma eksploziva.\nPolicija je u posebnoj izjavi navela da je muškarac tražio od IDIL-a da ga finansiraju za jedan "još nedovršeni scenario koji će pomoći da se nabave i pripreme vozila za napade u Njemačkoj, Francuskoj, Belgiji i Holandiji".\nTom ispitivanja, kako je navelo tužilaštvo, muškarac je priznao da je bio u kontaktu sa "Islamskom državom", ali je negirao da je imao "terorističke namjere".\nIstražitelji nijesu pronašli dokaze da je već raspolagao sa automobilima za izvođenje napada.Takođe su naveli da tokom pretrage njegovog stana nijesu našli nikakve dokaze o tome da je planirao napad u novogodišnjoj noći.\nNjemačka je u 2016., pretpjela tri teroristička napada za koje je odgovornost preuzela takozvana "Islamska država", odnosno da su ga izveli tražioci azila. Dva u Bavariji ljetos, u kojima je ranjeno 20 ljudi, a napadači su ubijeni, i 19. decembra, kada je 24-godišnji Tunižanin, Anis Amri sa ukradenim kamionom na božićnom trgu u Berlinu usmrtio 12 ljudi a ranio skoro 50.\nAmrija je četri dana kasnije u Milanu prilikom rutinske kontrole ubila italijanska policija nakon što je on pvo pucao i ranio policajca.


Dan online - Politika: Uslovi tehnička vlada i oslobađanje institucija - 2019-09-10\nPolitika NA SASTANKU KOJI JE INICIRALA PREDSJEDNICA SDP-A DRAGINJA VUKSANOVIĆ STANKOVIĆ USAGLAŠENO\nZalagaće se da parlamentarni i lokalni izbori budu istog dana Uslovi tehnička vlada i oslobađanje institucija Na sastanku je dogovreno da se uradi temeljna analiza i usaglašavanje predloga za izmjene zakona o izboru odbornika i poslanika, o biračkom spisku, o finansiranju političkih subjekata i izbornih kampanja, o registrima prebivališta i boravišta, o medijima i o nacionalnom javnom emiteru, kao i analiza drugih propisa predviđenih odlukom o obrazovanju odbora\nDijalog o tehničkoj vladi, kao najboljem modelu implementacije zakonskih rješenja i kontrole izbornog procesa, trebalo bi otvoriti najkasnije do 15. oktobra i konstituisati je istovremeno sa glasanjem o izbornom zakonodavstvu, dogovoreno je juče na sastanku koji je inicirala predsjednica Socijaldemokratske partije (SDP) Draginja Vuksanović Stanković, a kome je prisustovao dio opozicionih partija.\nNa sastanku su bili Danilo Šaranović, predstavnik Demokratske Crne Gore u Odboru za sveobuhvatnu reformu izbornog i drugog zakonodavstva, njegov partijski kolega Branko Vukoviće, lideri Demosa i Građanskog pokreta URA Miodrag Lekić i Dritan Abazović i član odbora iz poslaničkog kluba SNP–Demos Neđeljko Rudović. Na sastanak nije došao nezavisni poslanik Aleksandar Damjanović, dok su iz SDP-a, osim Vuksanović Stanković, prisustvovali i Raško Konjević i Ivan Vujović.\nU zajedničkoj izjavi opozicione partije i poslanički klubovi koji su posvećeni dijalogu za obezbjeđivanje fer uslova za održavanje izbora usaglasili su da će tokom dijaloga o izbornih reformi svoje političke stavove temeljiti na obavezi zalaganja za doslednu i sveobuhvatnu reformu izbornog zakonodavstva.\n– Obaveza otvaranja dijaloga o tehničkoj vladi, kao najboljem modelu implementacije zakonskih rješenja i kontrole izbornog procesa, najkasnije do 15. oktobra i njeno konstituisanje istovremeno sa glasanjem o izbornom i drugom zakonodavstvu. Temeljna analiza i usaglašavanje predloga za izmjene zakona o izboru odbornika i poslanika, o biračkom spisku, o finansiranju političkih subjekata i izbornih kampanja, o registrima prebivališta i boravišta, o medijima i o nacionalnom javnom emiteru, kao i analiza drugih propisa predviđenih odlukom o obrazovanju odbora– navodi se u zajedničkoj izjavi.\nUčesnici sastanka su se usaglasili i oko neophodosti potpune depolitizacije institucija značajnih za slobodan izborni proces, posebno Agencije za sprečavanje korupcije, RTCG i Državne izborne komisije, uključujući kadrovske promjene u tim institucijama u cilju obezbjeđivanja njihovog profesionalnog rada i nepristrasnosti.\nZaključili su da bi trebalo definisati i termin održavanja narednih parlamentarnih i lokalnih izbora, koji bi u svim opštinama bili održani u jednom danu.\n– Redovna koordinacija i usaglašavanje opozicionih predstavnika u cilju ostvarivanja političkih zahtjeva, uz konsultovanje subjekata civilnog sektora i akademske zajednice u predlaganju konkretnih zakonskih i drugih rješenja značajnih za uspostavljanje demokratskog ambijenta za slobodne izbore – poslednja je smjernica u zajedničkoj izjavi učesnika sastanka.\nŠaranović: Opozicioni dogovor za 39 opozicionih poslanika\nFunkcioner Demokratske Crne Gore Danilo Šaranović je uoči jučerašnjeg sastanka predstavio sporazum Opozicioni dogovor, kojim bi se potpisnici obavezali da neće glasati za predloge zakona i izborna rješenja ukoliko ne bude prihvaćena tehička vlada. Šaranović je kazao da će predlog sporazuma biti ponuđen na potpisivanje svim poslanicima opozicije, kojih je ukupno 39.\n– Opozicioni dogovor bi nas sve obavezao na snažno zalaganje i potpunu implementaciju Briselskog plana. U sklopu koncipiranja konkretnih rješenja održavali bi se i konsultativni sastanci opozicionih predstavnika u odboru i bila bi odbačena sva rješenja koja su kreirana bez opozicije – rekao je Šaranović novinarima uoči početka sastanka.\nKako je dodao, potpisnici bi se obavezali da neće glasati za predloge zakona i izborna rješenja ukoliko ne bude prihvaćena tehička vlada.\n–Obavezali bismo se da ćemo bojkotovati naredne izbore ukoliko se ne ispune obaveze iz Briselskog plana i ne bude prihvaćeno formiranje vlade građanskog jedinstva na osnovu Sporazuma o budućnosti, a bili bismo i obavezni da se suzdržimo od napadanja i iznošenja negativnih izjava i komentara u međusobnim unutaropozicionim odnosima – kazao je Šaranović.\nLokalni izbori u istom danu evropska preporuka\nSDP za danas zakazao sastanak\nPotrebna nova radna mjesta i integracije\nŽena najmanje u našem parlamentu\nĐukanović prima akreditivna pisma ambasadora\nTraže mandat za Mila\nDao nagradu Milu pa optužen za korupciju\nAfera „Koverat” potpuno ogolila korupciju\nOdbijanjem tehničke vlade pokazali šta im smeta


Muraško: Objava o vakcini u „Lansetu“ - znak poverenja - Sputnjik Srbija\n21:18 04.09.2020 (osveženo 21:19 04.09.2020) Preuzmite kraći link\nObjavljivanje rezultata dve faze kliničkih testiranja ruske vakcine protiv virusa korona „Sputnjik“ u vodećem naučnom časopisu „Lanset“ potvrđuje visoki stepen poverenja, izjavio je ruski ministar zdravlja Mihail Muraško.\n„Svaki članak koji se objavljuje obavezno prolazi recenziju najistaknutijih i najboljih stručnjaka u toj oblasti. Objavljivanje u časopisu ‘Lanset’ znači uvek visoki stepen poverenja. Zato smatram da i čitava međunarodna zajednica misli da je ta objava znak kvaliteta objavljenog materijala“, rekao je on u intervjuu za TV „Rusija 1“.\nVodeći međunarodni naučni časopis „Lanset“ objavio je rezultate kliničkih ispitivanja prve u svetu vakcine protiv virusa korone „Sputnjik“ i naveo da je ta ruska vakcina, ne samo efikasna u borbi protiv ove virusne infekcije, već i bezbedna.\nOn je rekao da je vakcina Instituta „Gamalej“ zaštićena patentom i naučnici koji koriste podatke iz naučnih materijala to moraju da imaju u vidu.\nMinistar je istakao i da je pet vakcina protiv virusa korona ili već dobila dozvolu za ispitivanje u Rusiji ili je to u fazi razmatranja.\nMuraško je komentarisao i situaciju u Rusiji kada je reč o pandemiji virusa korona, istakavši da obnova aviosaobraćaja nije dovela do pogoršanja.\nKonstatovao je i da postoji pozitivna dinamika, da se broj pacijenata u medicinskih ustanovama za tri meseca smanjio dva puta.\nRekao je da je trenutno na lečenju 90.000 pacijenata, a 2.500 ih je na respiratoru.


rEUformator - informator o poglavljima 23 i 24 - broj 18 - rEUformator 2015-2019.\nrEUformator - informator o poglavljima 23 i 24 - broj 18\nTema 18. broja biltena rEUformator je ocena Evropske komisije o borbi protiv korupcije u Srbiji i razlika u prioritetu koji ovoj temi daju EU i institucije u Srbiji.\nU programu aktuelne Vlade Srbije borba protiv korupcije čini tek deo jednog od deset prioriteta, dok Evropska komisija u okviru godišnjeg izveštaja o Srbiji posvećuje značajan prostor ovoj temi. Zbog toga je neophodno da Vlada i Skupština Srbije, bez obzira na dinamiku svojih odnosa sa Evropskom unijom, promene pristup u rešavanju problema korupcije i da izveštaj EK shvate kao koristan podstrek za ostvarivanje tog cilja, istakao je programski direktor Transparentnosti Srbija Nemanja Nenadić.\nSpoljni odnosi Srbije u svetlu ocena izveštaja Evropske komisije o poglavljima 30 i 31 tema su analize Milana Igrutinovića iz Centra za primenjene evropske studije. U sekciji biltena posvećenoj Srbiji čitajte i o kampanji #NevremeZaŽene koja ukazuje na neodgovarajući odnos države prema pravima žena, kao i potrebi za pojačanim naporima u odbrani rodne ravnopravnosti u EU, o čemu je pisala Tanja Ignjatović iz Autonomnog ženskog centra.\nStažistkinje Beogradskog centra za bezbednosnu politiku Jelena Dadić i Tamara Stepanović u okviru EU Analize predstavile su rezultate Eurobarometra, koji ukazuju da građane EU najviše brinu posledice migrantske krize i mogući teroristički napadi. Na vrhu liste nalazi se i ekonomska problematika, a kada su u pitanju politički prioriteti EU većinsku podršku uživaju sve politike osim politike proširenja.\nDonošenje lošijih zakonskih rešenja, uz nedostatak dijaloga, urušavanje nezavisnih institucija i napade na organizacije civilnog društva nastavlja se pod okriljem reformi u okviru procesa pristupanja EU, ali postoji prostor za unapređenje ukoliko se usvoje date preporuke pri reviziji akcionih planova. Zaključci predstavljanja najnovijeg Alarma - nezavisnog izveštaja koalicije prEUgovor o napretku u poglavljima 23 i 24 istaknuti su u rubrici Zanimljivosti.\nPDF dokument | 0.77MB\nBroj preuzimanja 307\nDešavanja u EUKorupcijaRodna ravnopravnostKosovo\nSenke nad spoljnim odnosima Srbije


Bogdanović se vratio posle dva meseca i Atlanta je to osetila /video/ - Sputnjik Srbija\nBogdanović se vratio posle dva meseca i Atlanta je to osetila /video/\n09:30 03.03.2021 Preuzmite kraći link\nNBA u bojama Srbije (275)\nSrpski košarkaš Bogdan Bogdanović se posle dva meseca od povrede kolena konačno vratio na parket. Popularni Bogi propustio je čak 25 mečeva od devetog januara kada je doživeo povredu protiv Šarlota, a sada kada je povreda arhivirana Atlanta je pobedila Majami rezultatom 94:80.\nJasno je da niko nije očekivao veliku minutažu Bogdana Bogdanovića zbog celokupne situacije i nezgodne povrede kolena, koja često zna da bude naporna i da se vraća. Zato su iz Atlante bili izuzetno oprezni, a bivšem asu Fenerbahčea i Partizana je dozirana minutaža, te je na parketu proveo svega 15 minuta\nZa to vreme Bogdanović je upisao pet poena uz šut iz igre 2/5 i 1/4 za tri poena, uz dva skoka i četiri asistencije.\nUprkos maloj minutaži Hoksima je prijao i značio povratak fantastičnog srpskog reprezentativca koji je uspeo da pomogne timu da savlada Majami. Upravo je Bogdanović pogodio trojku koja je odvela Atlantu na 71:68 protiv tima sa Floride na 10 minuta pre kraja susreta.\nInače, Atlanta je došla do prve pobede s novimm trenerom Nejtom Mekmilanom, koji je slavio na debiju, a interesantno je da je prva petorka bila dvocifrena.\nJokićev 50. tripl-dabl za mesto u istoriji NBA, pregažen je i Milvoki /video/\nDominirao je Trej Jang sa 18 poena, 10 asistencija i tri skoka, sledili su ga Kolins sa 17, Harter je ubacio 16, Snels 11 i Kapela 10 poena.\nAtlanta koja je pre dva dana smenila trenera Lojda Pirsa, i to upravo posle poraza od Majamija, sada je timu sa Floride nanela prvi poraz posle niza od šest trijumfa.\nSlovenac Goran Dragić je postigao 14 poena, imao je tri skoka i četiri asistencije.\n► Hit „Jutro je“ Nade Topčagić odzvanjao Sanremom, a na scenu izlazi Ibra u specijalnom sakou /video/\n► Nijedan centar kao Jokić u poslednjih 30 godina\nNBA liga, povreda, Bogdan Bogdanović